
1. KORUPCIJOS RIZIKOS ANALIZĖS APIMTIS IR METODAI

Korupcijos rizikos analizė Šiaulių miesto, Telšių ir Raseinių rajonų savivaldybių būsto ir socialinio būsto įsigijimo, skyrimo, kontrolės ir būklės gerinimo / remonto darbų organizavimo veiklos srityse atlikta pirmą kartą.
Analizuotas 2018–2019 metų laikotarpis.
Tikslai:
1. [bookmark: OLE_LINK9]Antikorupciniu požiūriu įvertinti ir nustatyti korupcijos rizikos veiksnius, galinčius sudaryti prielaidas korupcijai pasireikšti nagrinėjamose veiklos srityse.
2. Pateikti pasiūlymus, kurie padėtų valdyti ir sumažinti nustatytus korupcijos rizikos veiksnius.
Uždaviniai: 
1. Nustatyti teisinio reglamentavimo trūkumus, kurie sudaro prielaidas korupcijai pasireikšti.
2. Nustatyti teisės aktų įgyvendinimo problemas, susijusias su korupcijos rizika.
3. Išanalizuoti praktinį procedūrų vykdymą ir galimus korupcijos rizikos veiksnius.
4. Pasiūlyti korupcijos riziką ir jos veiksnius mažinančias priemones.
Objektas: 
Šiaulių miesto, Telšių ir Raseinių rajonų savivaldybių veikla analizuojamose srityse.
Subjektas:
Šiaulių miesto, Telšių ir Raseinių rajonų savivaldybės.
Duomenų rinkimo ir vertinimo metodai: 
1. Teisės aktų ir dokumentų turinio analizė.
2. Teisės aktų praktinio įgyvendinimo analizė. 
3. Interviu metodas (savivaldybės darbuotojams pateikti klausimai).
4. Viešai skelbiamos ir Specialiųjų tyrimų tarnybos (toliau – STT) tvarkomos informacijos stebėjimas, analizavimas ir vertinimas.
Korupcijos rizikos analizės išvados, padarytos remiantis nurodytų dokumentų ir duomenų analize, vertinant:
1. Išvados 1 priede nurodytus teisės aktus, dokumentus ir kitą informaciją.
2. Sociologinių tyrimų duomenis (,,Lietuvos korupcijos žemėlapis 2019“).
3. Galimybę vienam darbuotojui priimti sprendimus analizuojamose veiklos srityse.
4. Darbuotojų savarankiškumą priimant sprendimus, sprendimų priėmimo diskreciją.
5. Darbuotojų priežiūros ir kontrolės lygį.
6. Atliekamos veiklos dokumentavimo reikalavimus.
7. Analizuojamos veiklos informacijos viešumą ir prieinamumą visuomenei.
8. Savivaldybių interneto svetainėse ir kitose interneto svetainėse skelbiamą informaciją, susijusią su analizuojamomis veiklos sritimis. 
9. Per susitikimus ir (ar) elektroniniu paštu gautą informaciją apie savivaldybėse taikomą darbo praktiką.

Jeigu korupcijos rizikos analizės metu savivaldybės prašomų dokumentų ar duomenų nepateikė, buvo laikoma, kad jų nėra.
Korupcijos rizikos analizės išvadoje pateikiamuose pavyzdžiuose savivaldybės socialinių būstų ir nuomininkų duomenys yra žinomi, tačiau atsižvelgiant į duomenų saugos reikalavimus pateikiami nuasmeninti ir toliau tekste įvardijami kaip, žinomi duomenys.



































2. KORUPCIJOS RIZIKA SAVIVALDYBĖS SOCIALINIO BŪSTO ĮSIGIJIMO VEIKLOS SRITYJE 
[bookmark: _Hlk38560337]Savivaldybių socialinio būsto fondo sudarymą, formas, taip pat savivaldybių socialinio būsto nuomos sąlygas ir tvarką reglamentuoja 2014 m. spalio 9 d. priimtas Paramos būstui įsigyti ar išsinuomoti įstatymas (toliau – Įstatymas), kuriame numatyta, kad savivaldybių socialinio būsto fondo plėtra finansuojama iš valstybės biudžeto, savivaldybės biudžeto, būsto pardavimo ir kitų teisėtai gautų lėšų. Šiame Įstatyme įtvirtintos principinės socialinio būsto fondo administravimo nuostatos, tačiau teisiniu reguliavimu savivaldybėms yra palikta diskrecija nustatyti aiškias savivaldybių būsto, socialinio būsto paramos teikimo ir nuomos organizavimo procedūras, paskirti jas vykdančius atsakingus struktūrinius padalinius, darbuotojus.
Viešuose informaciniuose leidiniuose yra publikuojama, kad savivaldybėse aktyviai vykdoma socialinio būsto fondo plėtra, tačiau ji yra nepakankama[footnoteRef:1], nes socialinio būsto fondas nepatenkina esamo poreikio, todėl savivaldybės neturi galimybių aprūpinti socialiniu būstu visų norinčių asmenų (šeimų). Dauguma esamų socialinio būsto fondo būstų yra nusidėvėję ir žemos energinės klasės, jų remontui, eksploatacijai bei techninei priežiūrai reikia daug lėšų, kurių savivaldybės neturi.  [1:  Internetinė nuoroda: https://www.skrastas.lt/aktualijos/siauliai/namas-neigaliesiems-isverte-vedeja.
https://www.15min.lt/verslas/naujiena/kvadratinis-metras/nekilnojamasis-turtas/sadm-socialinio-busto-laukia-per-10-tukst-zmoniu-973-1230620] 

Siekiant padidinti socialinio būsto fondą ir išplėsti galimybes apsirūpinti būstu gyventojus, nagrinėjamos savivaldybės įgyvendina socialinio būsto fondo plėtros projektus, finansuojamus iš Europos Sąjungos struktūrinių fondų, kurių lėšų panaudojimo tikslingumą koordinuoja VšĮ Centrinė projektų valdymo agentūra (toliau – CPVA). 
[bookmark: part_99503727f25243cf9cdc45e1ff4db1d0]Vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 ,,Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ (toliau – Aprašas), socialinių būstų pirkimų procedūras savivaldybėse vykdo Administracijos direktorių sudarytos komisijos skelbiamų derybų būdu. 
Analizės metu nekilo abejonių dėl sprendimų teisėtumo, tačiau detaliau nagrinėta, ar Šiaulių miesto, Telšių ir Raseinių rajonų savivaldybių socialinio būsto įsigijimo veiklos srityje nesudaromos sąlygos korupcijos rizikai, kurias nustačius ir pašalinus būtų galima užtikrinti skaidresnį socialinio būsto įsigijimo procesą.
[bookmark: _Hlk7788146]2.1. Nustatant socialinių būstų pirkimo sąlygas, pasiūlymų vertinimo kriterijus neužtikrinamas skaidrumo principo įgyvendinimas ir asmenims paliekama plati diskrecija veikti savo nuožiūra.
[bookmark: part_6c49bd3526184c1ea64012a29a9517b3][bookmark: part_f3f4f877a9e148199ed9930cce7999e8][bookmark: part_27f5720761dc4eb987930342e12360d4]Nustatyta, kad vadovaudamiesi Aprašo 11 punktu minėtų savivaldybių Administracijų direktoriai sudarė Socialinio būsto pirkimų komisijas, patvirtino komisijų darbo reglamentus, kuriuose įtvirtino šių komisijų veiklos įgaliojimus[footnoteRef:2]. Aprašo 17 punktas nustato, kad perkančioji organizacija, prieš priimdama sprendimą dėl pirkimo organizavimo, parengia perkamo nekilnojamojo daikto pirkimo ekonominį ir (ar) socialinį pagrindimą, kuriame turi būti: 1) išnagrinėtos bent kelios poreikio įgyvendinimo alternatyvos; 2) siūloma tinkamiausia argumentuota poreikio įgyvendinimo alternatyva ir pirkimo būdas; 3) nustatomi pirkimo pasiūlymų vertinimo kriterijai ir jų lyginamasis svoris.  [2:  Šiaulių miesto savivaldybės administracijos direktoriaus 2018 m. vasario 6 d. įsakymas Nr. 158 ,,Dėl Šiaulių miesto savivaldybės administracijos direktoriaus 2017 m. sausio 24 d. įsakymo Nr. A-98 ,,Dėl būstų pirkimo pagal projektą ,,Socialinio būsto fondo plėtra Šiaulių miesto savivaldybėje“ pakeitimo“;
Telšių rajono savivaldybės administracijos direktoriaus 2016 m. lapkričio 3 d. įsakymas Nr. A1-1879 ,,Dėl butų pirkimo komisijos sudarymo ir darbo reglamento patvirtinimo“ ir Telšių rajono savivaldybės administracijos direktoriaus 2019 m. lapkričio 3 d. įsakymas Nr. A1-752 ,,Dėl butų pirkimo komisijos sudarymo ir darbo reglamento patvirtinimo“;
Raseinių rajono savivaldybės administracijos direktoriaus 2018 m. balandžio 17 d. įsakymas Nr. A1-333 ,,Dėl socialinio būsto pirkimo komisijos sudarymo“; 2018 m. gegužės 17 d. įsakymas Nr. A1-454 ,,Dėl socialinio būsto pirkimo komisijos sudarymo“; 2018 m. gegužės 22 d. įsakymas Nr. A1-470 ,,Dėl socialinio būsto pirkimo komisijos sudarymo“; 2018 m. birželio 4 d. įsakymas Nr. A1-519 ,,Dėl socialinio būsto pirkimo komisijos sudarymo“; 2018 m. birželio 22 d. įsakymas Nr. A1-595 ,,Dėl socialinio būsto pirkimo komisijos sudarymo“; 2018 m. liepos 2 d. įsakymas Nr. A1-639 ,,Dėl socialinio būsto pirkimo komisijos sudarymo“; 2018 m. gegužės 17 d. įsakymas Nr. A1-454 ,,Dėl socialinio būsto pirkimo komisijos sudarymo“; 2018 m. rugpjūčio 10 d. įsakymas Nr. A1-787 ,,Dėl socialinio būsto pirkimo komisijos sudarymo“; 2019 m. vasario 21 d. įsakymas Nr. A1-161 ,,Dėl socialinio būsto pirkimo komisijos sudarymo“; 2019 m. rugpjūčio 14 d. įsakymas Nr. A1-791 ,,Dėl socialinio būsto pirkimo komisijos sudarymo“.] 

Tai reiškia, kad savivaldybės, prieš priimdamos sprendimą organizuoti socialinio būsto pirkimą, privalo imtis visų įmanomų skaidrumą užtikrinančių priemonių, kad būtų aiškiai įvertintos pirkimo poreikio įgyvendinimo alternatyvos, argumentuotai nustatyti perkamų objektų techniniai ir ekonominiai duomenys, pasiūlymų vertinimo kriterijai, taip pat imtis kitų atsparumą korupcijai užtikrinančių priemonių, kurios padėtų išvengti situacijų, kai tam tikrus įgaliojimus turintiems asmenims gali būti sudaromos galimybės nesąžiningai veikti savo nuožiūra. 
Susipažinus su savivaldybių pateiktais dokumentais nustatyta, kad tik Šiaulių miesto savivaldybės administracijos Socialinio būsto pirkimo komisija (toliau – komisija) svarstė ir protokoluose įtvirtino sprendimus dėl socialinio būsto pirkimo būdo parinkimo, taip pat pirkimo terminų, pasiūlymų vertinimo kriterijų nustatymo / koregavimo. Pavyzdžiui, 2018 m. rugsėjo 12 d. posėdyje (protokolo Nr. VAK-448) komisija patvirtino socialinio būsto pirkimo sąlygas, perskirstė būsto vertinimo parametrų lyginamuosius svorius, t. y., kad pateiktų būstų pasiūlymų einamojo remonto kokybė bus vertinama 0,35, santechnikos įrenginių būklė 0,45 ir pan. Vėliau komisija, remdamasi šiais nustatytais vertinimo kriterijais, priėmė sprendimus dėl socialinio būsto pirkimo laimėtojo. 
Tuo tarpu Telšių rajono savivaldybės administracijos Socialinio būsto pirkimo komisija socialinio būsto pirkimo procedūras pradėjo vykdyti, po to, kai savivaldybės Administracijos direktorius (toliau – Administracijos direktorius) patvirtino pirkimo dokumentus ir pirkimo sąlygas, todėl neaišku, kuo remiantis buvo nustatytas / patvirtintas perkamų būstų pirkimo poreikis, t. y. kiek ir kokių būstų savivaldybėje ruošiamasi pirkti, taip pat į ką buvo atsižvelgta tvirtinant socialinio būsto pirkimo technines ir ekonomines charakteristikas (privalumus), kuo remtasi paskirstant būsto vertinimo parametrų lyginamuosius svorius ir pan. 
Raseinių rajono savivaldybės administracijos Socialinio būsto pirkimo komisija tik vieną kartą, t. y. 2016 m. gruodžio 14 d., detaliau svarstė pirminį socialinio būsto pirkimo organizavimo etapą, koregavo ir papildė pirkimo sąlygų reikalavimus, tačiau iš pateiktų dokumentų matyti, kad minėtas posėdis buvo organizuotas, po to, kai savivaldybė gavo CPVA pastabas dėl socialinio būsto pirkimo dokumentų papildymo ir sąlygų tikslinimo, t . y. reikalavimo ištaisyti nustatytus trūkumus. Todėl neaišku, kuo remiantis Administracijos direktorius, nesant įvykusio Socialinio būsto pirkimo komisijos posėdžio, patvirtino perkamo socialinio būsto pirkimo poreikį, pirkimo būdą, pasiūlymų vertinimo kriterijus ir parametrų lyginamuosius svorius, taip pat technines ir ekonomines charakteristikas (privalumus) ir pan. Taip pat lieka neaišku kaip ir kuo remiantis Raseinių rajono savivaldybės socialinio būsto pasiūlymų vertinimo kriterijuose buvo nustatyti jų lyginamieji svoriai, pavyzdžiui, 100 balų skalėje buto kainos įvertinimo lyginamasis svoris – 60, būsto techninės būklės ir kokybinių savybių lyginamasis svoris – 40 balų, arba, kodėl pasiūlymų intervalai suskirstyti, kad būsto apdailos būklė vertinama nuo 0 iki 10 balų, balkonas nuo 0 iki 5 balų, buto išorinės durys nuo 0 iki 10 balų ir pan., nors vertinimo formoje nėra nustatytas pasirinkto įvertinimo detalesnis paaiškinimas. 
Tuo tarpu, Telšių rajono savivaldybėje socialinio būsto pasiūlymų 100 balų skalėje vertinimo kriterijai išskirstyti į tris grupes, t. y. buto kainos įvertinimo lyginamasis svoris – 70, būsto techninės būklės lyginamasis svoris – 20 balų ir būsto energinio naudingumo klasė – 10 balų. Tačiau taip pat neaišku, kaip buvo atsižvelgta į vertinamo objekto būklę, nes vertinimo akte be detalesnių paaiškinimų nurodyti tik tikslūs balai, pavyzdžiui, kad butui su balkonu, nepriklausomai kokios būklės balkonas yra, skiriami 2 balai, arba, jeigu būsto visų kambarių sienos dažytos arba tapetuotos, grindų danga – parketo, laminato, tvarkingai nudažytos – 4 balai, jeigu ne visų kambarių reikalaujančios nedidelio kosmetinio remonto – 2 balai, arba jeigu durys šarvuotos arba medžio masyvo – 3 balai, jeigu ne šarvuotos, bet tvarkingos durys – 2 balai ir pan. 
Analizuotuose savivaldybių dokumentuose nėra pagrįstos ir fiksuotos svarstytos galimos alternatyvos, neanalizuoti vertinimo balai, vertinimo parametrų paskirstymo lyginamieji svoriai, ir neaišku į ką atsižvelgė Administracijos direktorius, tvirtindamas perkamų socialinių būstų technines ir ekonomines charakteristikas arba vertinamuosius kriterijus, todėl taikoma praktika, kai ne komisijai, o savivaldybės darbuotojams, rengusiems socialinio būsto pirkimo dokumentus, yra suteikiama diskrecija priimti sprendimus dėl socialinio būsto sąlygų ir pasiūlymų vertinimo kriterijų nustatymo, gali sąlygoti korupcijos rizikas.
Manytina, kad Telšių ir Raseinių rajonų savivaldybėse turėtų būti peržiūrėtas socialinio būsto pirkimo procesas ir tobulinamos skaidrumą užtikrinančios priemonės, kad sprendimus dėl socialinio būsto pirkimo būdo, pirkimo sąlygų, kokybinius vertinimo kriterijų, parametrų lyginamųjų svorių paskirstymus nustatytų Socialinio būsto pirkimo komisija. 
Įvertinus tai, kas išdėstyta, Telšių ir Raseinių rajonų savivaldybėms siūlome:
· atsisakyti taikomos praktikos, kai rengiant socialinio būsto pirkimo dokumentus yra suteikiamos asmenims per plačios galimybės veikti savo nuožiūra, kuomet priimami sprendimai dėl socialinio būsto pirkimo dokumentų tvirtinimo;
· Socialinio būsto pirkimo komisijų darbo reglamentuose įtvirtinti funkcijas dėl visų socialinio būsto pirkimo etapų vykdymo, t. y. pirkimo būdo parinkimo, terminų, techninių, ekonominių ir kitokių pirkimo dokumentuose nustatytų sąlygų ir vertinimo kriterijų nustatymo; 
· užtikrinti, kad Socialinio būsto pirkimo komisijos sprendimai dėl pirkimo poreikio įgyvendinimo alternatyvų, perkamų objektų techninių ir ekonominių duomenų, pasiūlymų vertinimo kriterijų, parametrų lyginamųjų svorių paskirstymo būtų tinkamai argumentuoti, juose būtų nurodomi komisijos narių motyvai ir paaiškinimai. Taip pat perkamo būsto apžiūros ir vertinimo metu komisijos nariams dokumentuose aiškiai pagrįsti skiriamus balus.

2.2. Savivaldybėse neaiški Socialinio būsto pirkimo komisijų narių skyrimo tvarka.
Pagal Aprašo 12 punktą savivaldybių pirkimo komisijos turi būti sudaromos iš ne mažiau kaip 3 asmenų. Komisijos nariais (išskyrus pirmininką ir sekretorių) gali būti įvairių institucijų atstovai. Skiriant pirkimo komisijos narius, turi būti atsižvelgiama į jų ekonomines ir teisines žinias. Pirkimo komisijos nariais gali būti tik nepriekaištingos reputacijos asmenys, jų negali sieti giminystės ar svainystės ryšiai. Pagal Aprašo 14 punktą pirkimo komisija turi teisę pasikviesti ekspertų – dalyko žinovų konsultuoti klausimais, kuriems reikia specialių žinių ar vertinimo.
Įvertinus nagrinėjamų savivaldybių teisinį reglamentavimą matyti, kad jis nenumato dokumentuoti ir pagrįsti komisijos narių atrankos procesą, taip pat nenustato kokius reikalavimus (patirtis, kvalifikacija, specialios žinios ar pan.) turi atitikti į komisiją skiriami asmenys, todėl dėl nepakankamai argumentuotų sprendimų gali susiklostyti korupcijos riziką sąlygojanti situacija, kai į komisiją bus paskirti ne pirkimų patirties, kvalifikacijos ar reikiamų specialių žinių turintys asmenys, o administracinius įgaliojimus turintiems asmenims lojalūs, pavaldūs ar atskaitingi darbuotojai. 
Analizuojant pateiktus dokumentus matyti, kad nagrinėjamose savivaldybėse Administracijų direktoriai įsakymais paskyrė Socialinio būsto pirkimo komisijos narius, pirmininką ir sekretorių. Vertinant savivaldybių Socialinio būsto pirkimo komisijos sudėtį ir protokolus matyti, kad nebuvo atvejų, kad komisijos nariams būtų buvusi reikalinga tam tikro specialisto nuomonė, tačiau kyla abejonės, ar savivaldybėse į komisijos sudėtį buvo paskirti asmenys, kurie realiai turėjo specialių žinių, patirties dėl būstų techninės būklės vertinimo ar lyginamųjų parametrų nustatymo. 
Pastebėta, kad Telšių rajono savivaldybės administracijos direktorius 2016 m. lapkričio 3 d. įsakymu Nr. A1-1879 buvo sudaręs Socialinio būsto pirkimo komisiją (komisija veiklą vykdė nuo 2016 m. lapkričio 3 d. iki 2019 m. gegužės 20 d.) į kurios sudėtį paskyrė Ekonomikos ir turto valdymo skyriaus, Buhalterinės apskaitos skyriaus, Teisės ir administravimo skyriaus (komisijos pirmininkas), Strateginio planavimo ir investicijų skyriaus (komisijos sekretorius) vadovus, taip pat SĮ Telšių butų ūkio vadovą. Komisijos posėdžių protokoluose nėra duomenų, kad posėdžių metu, būstų apžiūros metu komisijos nariai būtų pasisakę dėl specialių būstus charakterizuojančių savybių, todėl neaišku, ar komisijos sudėtyje buvo specialią kvalifikaciją turintys asmenys, kurie turėjo kompetencijos vertinti perkamo socialinio būsto pasiūlymų technines ir energetines charakteristikas bei jų lyginamuosius svorius.
Be to, susipažinus su savivaldybių Socialinio būsto pirkimo komisijų darbo reglamentavimu pastebėta, kad nėra aiškiai nustatyta, kada komisija keičiama, taip pat kaip vertinama komisijos narių nepriekaištinga reputacija ir kaip užtikrinamas komisijos narių rotavimo, nusišalinimo mechanizmas. Dėl nepakankamo reglamentavimo neaišku, kuo remiantis 2018 m. Raseinių rajono savivaldybėje socialinio būsto pirkimo komisijos sudėtis buvo tvirtinama aštuonis kartus ir penkis kartus buvo keisti komisijos pirmininkai. Tuo tarpu, Šiaulių miesto ir Telšių rajono savivaldybėse komisijos funkcijas vykdė pastovios sudėties komisijos. 
Antikorupciniu požiūriu taip pat atkreiptinas dėmesys, kad savivaldybių Socialinio būsto pirkimo komisijų protokolai nėra išsamūs, tinkamai motyvuoti, jie neviešinami savivaldybių internetinėse svetainėse, o visuomenei neviešinama informacija gali lemti neobjektyvius ir neskaidrius sprendimus. 
[bookmark: _Hlk37840811][bookmark: _Hlk37839061]Įvertinus tai, kas išdėstyta, Šiaulių miesto, Telšių ir Raseinių rajonų savivaldybėms siūlome:
· [bookmark: _Hlk37839048]teisiniame reglamentavime įtvirtinti nuostatas dėl Socialinio būsto pirkimo komisijos narių atrankos proceso, taip pat nustatyti kokius reikalavimus (nepriekaištingą reputaciją, patirtį, kvalifikaciją, specialias žinias ar pan.) turi atitikti į komisiją skiriamas asmuo;
· detaliau reglamentuoti Socialinio būsto pirkimo komisijos veiklą, nustatyti kokiems pagrindams esant ji keičiama, taip pat aiškiai nustatyti komisijos narių rotavimo ir nusišalinimo mechanizmą;
· spręsti dėl Socialinio būsto pirkimo komisijos veiklos dokumentų viešinimo ir posėdžių įrašų darymo.

2.3. Savivaldybių socialinio būsto pirkimo veiklos organizavimo srityje neatskirtos pirkimo vykdymo, nuomos organizavimo ir veiklos kontrolės funkcijos.
Analizės metu nustatyta antikorupciniu požiūriu ydinga praktika, kai savivaldybių Socialinio būsto pirkimo komisijos narių veikla yra neatribota nuo sprendimų priėmimo ir veiklos organizavimo kontrolės funkcijų. Tai reiškia, kad tie patys asmenys dalyvauja visuose socialinio būsto pirkimo organizavimo proceso stadijose: objektų apžiūros, derybų organizavimo, vertės nustatymo, taip pat būsto nuomos laukiančiųjų asmenų (šeimų) prašymų nagrinėjimo, sąrašo sudarymo, keitimo, asmenų (šeimų) duomenų tikrinimo, pasiūlymų nuomotis socialinį būstą teikimo ir pan.
Pavyzdžiui, Šiaulių miesto savivaldybės administracijos Žmogaus gerovės ir ugdymo departamento Socialinių išmokų ir kompensacijų skyriaus Socialinio būsto poskyrio vedėja yra Socialinio būsto pirkimo komisijos pirmininkė[footnoteRef:3], kuri pati komisijai teikia siūlymus, priima sprendimus, dalyvauja perkamo socialinio būsto apžiūros metu, ir tuo pat metu yra poskyrio, koordinuojančio socialinio būsto pirkimo poreikį, nuomos organizavimą, vadovė, kuri vykdydama tiesiogines funkcijas dalyvauja visuose savivaldybės būsto ir socialinio būsto nuomos organizavimo procesuose ir vykdo šių procesų kontrolę. [3:  Šiaulių miesto savivaldybės administracijos direktoriaus 2018 m. spalio 10 d. įsakymas Nr. A-1689 ,,Dėl Šiaulių miesto savivaldybės administracijos direktoriaus 2017 m. sausio 24 d. įsakymo Nr. A-98 ,,Dėl būstų pirkimo pagal projektą ,,Socialinio būsto fondo plėtra Šiaulių miesto savivaldybėje“ pakeitimo“.] 

Raseinių rajono savivaldybės administracijos Vietinio ūkio ir turto valdymo skyriaus vedėjas yra Socialinio būsto pirkimo komisijos pirmininkas[footnoteRef:4], kuris teikia šiai komisijai siūlymus, priima sprendimus, tačiau tuo pat metu yra skyriaus, koordinuojančio socialinio būsto pirkimo poreikį, nuomos organizavimą, vadovas, kuris vykdydamas tiesiogines funkcijas yra atsakingas už tinkamą savivaldybės būsto ir socialinio būsto nuomos organizavimą ir kontrolę.  [4:  Pavyzdžiui, Raseinių rajono savivaldybės administracijos direktoriaus 2018 m. rugpjūčio 20 d. įsakymas Nr. A1-787 ,,Dėl socialinio būsto pirkimo komisijos sudarymo“, 2019 m. vasario 21 d. įsakymas Nr. A1-161 ,,Dėl socialinio būsto pirkimo komisijos sudarymo“, 2019 m. rugpjūčio 14 d. įsakymas Nr. A1-791 ,,Dėl socialinio būsto pirkimo komisijos sudarymo“.] 

Be to, Raseinių rajono savivaldybės Vietinio ūkio ir turto valdymo skyriaus darbuotojas (žinomi duomenys), kaip savivaldybės atstovas, kartu su nepriklausomu turto vertintoju dalyvavo perkamo būsto apžiūros procese, 2018 m. liepos 24 d. pasirašė buto Vaižganto g. (žinomi duomenys), Raseiniai, turto vertinimo techninę užduotį Nr. T14-499, 2018 m. liepos 24 d. buto apžiūros aktą Nr. 1834, nors Administracijos direktoriaus įsakymu buvo paskirtas Socialinio būsto pirkimo komisijos pirmininku[footnoteRef:5] ir Socialinio būsto pirkimo komisijos posėdžio metu kaip komisijos pirmininkas rėmėsi buto Vaižganto g. (žinomi duomenys), Raseiniai, turto vertinimo dokumentais, kuriuos pasirašė kartu su turto vertintoju apžiūrėdamas savivaldybės perkamą butą.  [5:  Raseinių rajono savivaldybės administracijos direktoriaus 2018 m. liepos 2 d. įsakymas Nr. A1-639 ,,Dėl socialinio būsto pirkimo komisijos sudarymo“.] 

Telšių rajono savivaldybės administracijos Ekonominio ir turto valdymo skyriaus darbuotoja (žinomi duomenys) buvo ne tik Socialinio būsto pirkimo komisijos narė, dalyvavo būsto pirkimo procedūrose bei kartu su nepriklausomu turto vertintoju dalyvavo būsto apžiūrose, tačiau pagal vykdomas funkcijas nagrinėjo asmenų prašymus dėl socialinio būsto nuomos suteikimo, rengė dokumentus dėl laukiančiųjų asmenų (šeimų) sąrašų sudarymo, eiliškumo nustatymo, tikrino ir kaupė laukiančiųjų asmenų duomenis SPIS programoje[footnoteRef:6] ir bylose, esant laisvam socialiniam būstui vykdė būsto nuomos laukiančiųjų asmenų atranką bei teikė pasiūlymus nuomotis laisvą (ar komisijos nupirktą) būstą.  [6:  Internetinė nuoroda: https://www.spis.lt/. ] 

Todėl manytina, kad praktika, kai Socialinio būsto pirkimo komisijos pirmininku / nariu yra skiriami tie savivaldybės darbuotojai, kurie patys rengia būstų pirkimo dokumentus, juose numato pirkimo sąlygas, dalyvauja perkamų būstų apžiūrose, komisijose priima sprendimus dėl perkamo būsto kainos ir pirkimų laimėtojo, taip pat vėliau, pagal pačių nustatytą eiliškumą, vykdo asmenų (šeimų) atranką, teikia jiems pasiūlymus nuomotis tam tikrą būstą, kontroliuoja šių sprendimų vykdymą, yra ydinga, nes neatskiriamos veiklos organizavimo, sprendimų priėmimo ir kontrolės vykdymo funkcijos, kurių metu dėl nesąžiningų susitarimų gali kilti korupcijos rizika. 
[bookmark: _Hlk34388015]Įvertinus tai, kas išdėstyta, Šiaulių miesto, Telšių ir Raseinių rajonų savivaldybėms siūlome:
· užtikrinti, kad būtų atskirtos socialinio būsto pirkimo, nuomos organizavimo, sprendimų priėmimo ir veiklos kontrolės vykdymo funkcijos ir į Socialinio būsto pirkimo komisijos sudėtį neskirti darbuotojų, kurių tiesioginės funkcijos susijusios su socialinio būsto veiklos kontrolės vykdymu;
· Telšių ir Raseinių rajonų savivaldybėms užtikrinti socialinių būstų pirkimo komisijos nešališkumą, kad asmenys, įgalioti priimti sprendimus dėl socialinio būsto pirkimo, paraiškų vertinimo, derybų organizavimo, geriausios pasiūlytos turto kainos nustatymo, kartu su turto vertintoju nedalyvautų būsto rinkos vertės nustatymo procedūrose.
2.4. Perkant nekilnojamo turto vertinimo paslaugas neužtikrintas išsamus rinkos tyrimas ir turto vertinimo paslaugas teikiančių tiekėjų konkurencija.
[bookmark: _Hlk38560402]Pagal Aprašo 48 punktą perkančioji organizacija, įsigydama nekilnojamųjų daiktų, prieš priimdama sprendimą dėl derybas laimėjusio kandidato, inicijuoja šio kandidato pasiūlyto nekilnojamojo daikto individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. Aprašo 49 punktas nustato, kad perkamų nekilnojamųjų daiktų įsigijimo kaina negali viršyti daugiau kaip 10 procentų rinkos vertės, nustatytos atlikus individualų turto vertinimą, todėl savivaldybių socialinio būsto pirkimo komisijos, po derybų su kandidatais ir pasiūlymų eilės nustatymo, inicijuoja nepriklausomą turto vertinimą ir vadovaujasi vertintojų pateiktomis išvadomis, kaip realiu perkamo būsto vertės nustatymo pagrindu. Turto vertinimas atliekamas po derybų su būstų pardavėjais, kai kiekvienam būsto pardavėjui išsiuntinėjami raštai su pasiūlymų eile, ir pardavėjas, kurio pasiūlymas pirmas eilėje, informuojamas, kad bus atliekamas jo pasiūlyto nekilnojamo daikto individualus turto vertinimas.
Antikorupciniu požiūriu įvertinome, ar savivaldybės, pasirinkdamos turto vertinimo paslaugas teikiantį subjektą, užtikrino konkurenciją, išsamiai atliko rinkos tyrimą, taip pat, ar nebuvo situacijų, kai dėl galimų susiformavusių ryšių realios turto vertės nustatymo procesas galėjo būti naudojamas kaip priešingas įrankis, didinantis korupcijos pasireiškimo tikimybę.
[bookmark: _Hlk34289179]Susipažinus su pateiktais dokumentais nustatyta, kad Šiaulių miesto savivaldybė vykdė mažos vertės neskelbiamus viešuosius pirkimus, sudarė su nepriklausomais turto vertintojais paslaugų teikimo sutartis ir pirko turto vertinimo paslaugas:
nuo 2018 m. balandžio 18 d. iš UAB ,,OBER-HAUS“ mokėdama už objekto (buto) vertinimą 100 Eur (be PVM); 
nuo 2018 m. lapkričio 5 d. iš UAB ,,Capital vertinimas“ mokėdama už objekto (buto) vertinimą 73,55 Eur (be PVM), už objekto (buto) su priklausiniais – 79,89 Eur (be PVM)[footnoteRef:7].  [7:  2018 m. lapkričio 5 d. sutartis Nr. SŽ-1203 su UAB ,,Capital vertinimas“ sudaryta 14 mėnesių laikotarpiui su galimybe pratęsti 60 kalendorinių dienų.] 

Vertinant šios srities skaidrumą ir objektyvumą atkreiptinas dėmesys, kad Telšių ir Raseinių rajonų savivaldybės turto vertinimo paslaugas pakankamai ilgą laiką perka iš tų pačių tiekėjų, sudaro ilgalaikes pirkimo sutartis, be to, savivaldybės vykdydamos sutartinius įsipareigojimus, be viešųjų pirkimų procedūrų ir naujai atlikto rinkos tyrimo, pasirašo su tais pačiais nepriklausomais turto vertintojais formalius susitarimus ir tęsia sudarytų sutarčių galiojimą. 
Pavyzdžiui, nustatyta, kad Raseinių rajono savivaldybės administracija iš K. Jasinsko turto vertinimo IĮ nekilnojamojo turto vertinimo paslaugas perka nuo 2013 m. Pasirinktinai analizuojant 2016 m. gruodžio mėnesį su minėtu turto vertintoju sudarytą sutartį matyti, kad savivaldybė turto vertinimo įmonei įsipareigojo mokėti už darbų kiekio koeficientus, kurių bendra pasiūlymo kaina – 230,30 Eur. Sutartis galiojo dvylika mėnesių su galimybe atskiru šalių susitarimu pratęsti dar dvidešimt keturiems mėnesiams. Šalys sutartyje nenumatė galimos maksimalios sandorio vertės, lėšų paskirstymo laikotarpiais, sutarties kontrolės mechanizmo. Šios sutarties pagrindu savivaldybė po vienerių metų, t. y. 2017 m. gruodžio mėnesį, neatlikusi realaus rinkos tyrimo, tomis pačiomis sutarties sąlygomis pasirašė susitarimą ir dar metams pratęsė turto vertinimo paslaugų pirkimo sutartį. Be to, nors 2019 m. vasario mėnesį Raseinių rajono savivaldybės administracija ir vykdė mažos vertės paslaugų viešųjų pirkimų procedūras, apklausė tiekėjus, tačiau pirkimo laimėtoju vėl pripažino tą pačią K. Jasinsko turto vertinimo IĮ, su kuria sudarė paslaugų teikimo sutartį, kurioje vėl nenustatė bendros galimos maksimalios sandorio vertės, tačiau susitarė dėl didesnių nei 2016 ir 2017 metais darbų kiekio koeficientų ir didesnės bendros pasiūlymo kainos (278,20 Eur). Taip pat, savivaldybė 2019 m. sudarytoje sutartyje numatė analogiškas tiekėjui palankias sąlygas, t. y. kad sutartis galios dvylika mėnesių su galimybe pratęsti ne ilgiau kaip dar dvidešimt keturiems mėnesiams atskiru šalių susitarimu[footnoteRef:8].  [8:  Internetinė nuoroda:
http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=10&vpt_unite=&filter_tender=&filter_number=&filter_proctype=&filter_authority=&filter_jarcode=288740810&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=158302381&filter_agreement_type=] 

Darytina prielaida, kad 2019 m. Raseinių rajono savivaldybė, nors ir apklausė tris turto vertinimo paslaugas teikiančius subjektus galimai tik formaliai vykdydama viešųjų pirkimų procedūras, tačiau laimėtoja pripažino tą pačią K. Jasinsko turto vertinimo IĮ, kuriai už 1–3 kambarių butų daugiabučiuose namuose įvertinimo paslaugas įsipareigojo mokėti 180 Eur (su PVM) įkainį, už vieno buto gyvenamojo namo arba buto daugiabučiame name su priklausiniais – 200 Eur (su PVM) įkainį, t. y. dvigubai brangiau nei tuo pačiu laikotarpiu mokėjo Šiaulių miesto savivaldybės administracija (nuo 2018 m. lapkričio 5 d. savivaldybei teiktos objekto (buto) vertinimo paslaugos už 73,55 Eur (be PVM), objekto (buto) su priklausiniais – 79,89 Eur (be PVM). 
Susipažinus su Telšių rajono savivaldybės dokumentais matyti, kad nuo 2008 m. savivaldybė turto vertinimo paslaugas perka iš V. Degenio turto vertinimo agentūros (sutarys buvo sudarytos 2008 m., 2009 m., 2011 m., 2014 m., 2015 m., 2016 m., 2017 m., 2018 m., 2019 m.). Korupcijos rizikos analizės metu savivaldybė pateikė 2015 –2016 m. teikėjų apklauso pažymas. Analizuojant 2015 m. gegužės 22 d. tiekėjų apklausos pažymą Nr. VK-1 ir 2016 m. kovo 21 d. tiekėjų apklausos pažymą Nr. VK-1 matyti, kad vykdant nekilnojamojo turto vertinimo konsultacijos paslaugos pirkimą buvo siekiama apklausti tris tiekėjus (žinomi duomenys), tačiau pirkimo laimėtoju buvo pripažinta V. Degenio turto vertinimo agentūra, nes kiti du tiekėjai pasiūlymų iš viso nepateikė. Atkreiptinas dėmesys, kad tiek 2015 m., tiek 2016 m. buvo pasirinkta apklausti tuos pačius tiekėjus (žinomi duomenys), nors prieš tai jie nepateikė jokių pasiūlymų. Abejones dėl realiai atlikto rinkos tyrimo kelia ir tai, kad abi pažymos registruotos Nr. 1, o 2015 m. pažymoje nurodyta, kad tiekėjams nustatytas pasiūlymų pateikimo terminas yra ne 2015 m., bet 2014 m. kovo 19 d. 10.00 val. Be to, pažymose nėra jokiu duomenų, patvirtinančių, kad tiekėjai, kurie nepateikė jokių pasiūlymų, realiai buvo kviesti dalyvauti pirkime, pavyzdžiui, pažymose nėra informacijos koks darbuotojas, kokiu būdu ir kada išsiuntė tiekėjui kvietimą teikti pasiūlymą dėl turto vertinimo konsultacijos paslaugos.
2017 m. sausio 27 d. savivaldybė organizuodama nekilnojamo turto vertinimo konsultacijų pirkimą pasinaudoja teise apklausti tik vieną tiekėją, t. y. V. Degenio turto vertinimo agentūrą, kuriai pateikus pasiūlymą (2017-01-25 Nr. 1) su vertinamų objektų kainomis, pripažino pirkimo laimėtoja ir sudarė paslaugų teikimo sutartį. Analizuojant 2017 m. vasario 1 d. su V. Degenio turto vertinimo agentūra sudarytą sutartį matyti, kad ji sudaryta dvidešimt aštuonių mėnesių laikotarpiui, kuria savivaldybė įsipareigojo pirkti apie 62 nekilnojamojo turto objektų vertinimo paslaugas (sandorio vertė iki 13 000 Eur), už buto daugiabučiuose namuose vertinimą mokant 150 Eur (be PVM), už gyvenamojo namo su priklausiniais – 220 Eur (be PVM įkainius). Šios sutarties pagrindu 2017 metais Telšių rajono savivaldybė V. Degenio turto vertinimo agentūrai iš viso sumokėjo 8 160 Eur.
Korupcijos pasireiškimo riziką didina tai, kad 2018 m. vasario 28 d. savivaldybė nors ir vykdė viešųjų pirkimų procedūras, tačiau pirkimų laimėtoju vėl pripažino tą pačią V. Degenio turto vertinimo agentūrą, sudarė paslaugų pirkimo sutartį vienerių metų laikotarpiui, sutartyje nenumatė aiškių paslaugų teikimo įkainių, bet įsipareigojo pirkti apie 50 nekilnojamojo turto objektų vertinimo paslaugas iki 8 000 Eur maksimalios sandorio vertės. Šios sutarties pagrindu 2018 m. savivaldybė V. Degenio turto vertinimo agentūrai iš viso sumokėjo 3 870 Eur.
2019 m. sausio 28 d. Telšių rajono savivaldybė vykdė viešųjų pirkimų procedūras, apklausė tris turto vertinimo paslaugas teikiančius subjektus, bet vėl pirkimo laimėtoja pripažino V. Degenio turto vertinimo agentūrą su kuria sudarė sutartį, įsipareigojo už butų daugiabučiuose namuose įvertinimo paslaugas mokėti nors ir mažesnį nei 2017 m. mokėtą įkainį, t. y. už buto daugiabučiuose namuose vertinimą 130 Eur (be PVM), o už gyvenamojo namo su priklausiniais – 220 Eur (be PVM), tačiau pusantro karto brangiau nei tuo pačiu laikotarpiu mokėjo Šiaulių miesto savivaldybės administracija (nuo 2018 m. lapkričio 5 d. savivaldybei teiktos objekto (buto) vertinimo paslaugos už 73,55 Eur (be PVM), objekto (buto) su priklausiniais – 79,89 Eur (be PVM)). Šios sutarties pagrindu 2019 m. Telšių rajono savivaldybė V. Degenio turto vertinimo agentūrai iš viso sumokėjo 6 920 Eur.
Palyginus analizuotų savivaldybių perkamų turto vertinimo paslaugų įkainius akivaizdu, kad nors vertinimo paslaugas teikiančių tiekėjų rinkoje yra pakankamai daug, tačiau Telšių ir Raseinių rajonų savivaldybės neužtikrino racionalaus ir ekonomiško turto vertinimo paslaugų pirkimo proceso, tiekėjų konkurencijos, nepasinaudojo visomis geriausios rinkos kainos nustatymo galimybėmis ir galimai eliminavo kitus potencialius tiekėjus.
Manytina, kad tokios situacijos, kai savivaldybės nors formaliai ir vykdė teisės aktuose nustatytas viešųjų pirkimų procedūras, tačiau visada apklausė dalyvį su kuriuo prieš tai ne kartą buvo sudarę ilgalaikius paslaugų teikimo sandorius, jam itin palankiomis sąlygomis pasirašė sutartis arba jas tęsė ir be konkurencijos užtikrino galimybę dalyvauti rinkoje, sudaro didelę korupcijos pasireiškimo tikimybę. Todėl Telšių ir Raseinių rajonų savivaldybėse nebuvo imtasi priemonių dėl turto vertinimo paslaugų pirkimo skaidraus proceso užtikrinimo, kas kelia korupcijos riziką dėl asmenų pažinčių ar ilgalaikių ryšių susiformavimo, kurie gali sąlygoti nesąžiningus susitarimus.
Atsižvelgiant į tai, kas išdėstyta, Telšių ir Raseinių rajonų savivaldybėms siūlome:
· siekiant, kad paslaugoms įsigyti skirtos lėšos būtų naudojamos racionaliai, įvertinti perkamų turto vertinimo paslaugų teikimo ekonomiškumą, ir esant pagrindui, spręsti dėl naujų viešųjų pirkimų procedūrų inicijavimo;
· vykdant turto vertinimo paslaugų pirkimą, užtikrinti veiksmingą tiekėjų konkurenciją ir apklausti kuo daugiau tiekėjų.

2.5.  Turto vertintojams suteikta diskrecija savo nuožiūra pasirinkti turto vertinimo metodą ir lyginamojo metodo skaičiavimą.
[bookmark: part_5ea2a1c11b93408b9cc5fe8f98922c33][bookmark: part_e624e84728534d8283c375833ec06e39][bookmark: part_53ab16baf00a4fe298740e17f7287884][bookmark: part_e4d19aab6e6944d0b4d0e29c15044355]Turto ir verslo vertinimo metodikos, patvirtintos Lietuvos Respublikos finansų ministro 2012 m. balandžio 27 d. įsakymu Nr. 1K-159[footnoteRef:9] (toliau  Metodika), 54 punktas numato, kad vertinant turtą taikomi trys metodai: lyginamasis, išlaidų (kaštų) ir pajamų, taip pat šių metodų deriniai. Metodikos 85 punkte nustatyta, kad vertinimas atliekamas ne mažiau kaip dviem metodais, o jeigu du vertinimo metodai netaikomi, vertintojas tai privalo pagrįsti ataskaitoje. Nepriklausomų turto vertinimo paslaugas teikiančių subjektų taikoma vertės nustatymo metodika yra svarbus procesas, nes turto vertės nustatymas skirtingais metodais, skaičiavimais skirtingais laikotarpiais ir dabartinėmis ekonominėmis sąlygomis gali būti skirtingas.  [9:  Turto ir verslo vertinimo metodikos, patvirtintos Lietuvos Respublikos finansų ministro 2012 m. balandžio 27 d. įsakymu Nr. 1K-159, 57 punktas.] 

Analizuojant šioje srityje galimas korupcijos pasireiškimo rizikas atsižvelgta į viešai publikuotą informaciją, kad pagal teisinį reglamentavimą nėra pakankamai užtikrinama turto vertintojų veiklos kontrolė, o teisės aktai turto vertintojų veiklai suteikia diskreciją pasirenkant vertinamo objekto vertės nustatymo metodą[footnoteRef:10]. Lietuvos vyriausiojo administracinio teismo nagrinėtoje administracinėje byloje Nr. eI-6-822/2018 (2018 m. spalio 22 d. sprendimas) Lietuvos vertintojų rūmai taip pat pateikė nuomonę, kad Metodikoje nėra apibrėžtas lyginimui naudojamo analogiško ir panašaus turto sąvokos, todėl dėl nepakankamo nacionalinio lygmens teisinio reglamentavimo sudaromos sąlygos kiekvienam vertintojui pasirinkti skirtingą lyginamą turtą, ir tai reiškia, kad turto vertinimo procese, esant nesąžiningiems susitarimams ir pasinaudojant lyginamuoju vertinimo metodu atsiranda galimybė manipuliuoti[footnoteRef:11]. [10:  Internetinė nuoroda: https://www.lrytas.lt/bustas/nekilnojamasis-turtas/2019/11/28/news/turto-vertintojas-kada-jo-paslaugos-isties-reikalingos--12714054/]  [11:  Internetinė nuoroda: https://www.lvat.lt/data/public/uploads/2018/10/2018-10-22nuasmenintassprendimasbylojeei-6-822-2018-1.pdf, 2018 m. spalio 22 d. sprendimo Nr. eI-6-822/2018 6 lapas.] 

Nagrinėjamos savivaldybės dėl perkamo socialinio būsto vertės nustatymo nors ir rėmėsi nepriklausomų turto vertintojų pateiktomis ataskaitomis, tačiau, sudarydamos paslaugų sutartis su turto vertinimą atliksiančiais subjektais, detaliai neaptarė turto vertinimo metodikos būdo parinkimo, taip pat nenustatė aiškių lyginamojo metodo skaičiavimo būdų. Nei vienoje savivaldybių pateiktoje ir analizuotoje sutartyje nenumatyti atvejai kaip turto vertintojai lyginimui pasirinks objektus, jeigu kaimiškose vietovėse esamo būsto vertinimui nebus galimybės taikyti lyginamojo metodo, nes iš viso nebus įvykusių analogiškų arba panašaus turto pirkimo / pardavimo sandorių, reikšmingų atliekant objekto vertinimą lyginamuoju metodu. 
Iš pateiktų dokumentų matyti, kad nepriklausomi turto vertintojai, teikdami savivaldybėms paslaugas, vadovavosi Metodikos 58 punkto reikalavimu, tačiau pasirinko skirtingus būsto vertės nustatymo metodus ir lyginamojo metodo skaičiavimo būdą. Pavyzdžiui, Telšių rajono savivaldybei paslaugas teikęs nepriklausomas turto vertintojas, taikė du metodus – lyginamąjį metodą ir pajamų metodą. Tuo tarpu Šiaulių miesto ir Raseinių rajono savivaldybėse nepriklausomų turto vertintojų paslaugas teikę subjektai pasirinko ir naudojo lyginamąjį metodą bei rėmėsi skaičiavimais atliktais tik lyginamojo metodo būdu. Todėl tam tikrais atvejais neaišku, kodėl turto vertinimo metu nebuvo pasirinktas pajamų skaičiavimo metodas, neskaičiuota galima savivaldybės nuosavybės teise perkamo turto nauda, pavyzdžiui, savivaldybės perkamą socialinį būstą nuomojant rinkos kainomis.
Be to, susipažinus su Šiaulių miesto savivaldybės korupcijos rizikos analizės metu pateikta turto vertinimo ataskaita Nr.52550 VAT_2018 ISK SIAU matyti, kad buvo vertintas butas Architektų g. (žinomi duomenys), Šiauliai. Minėtoje Ataskaitoje nurodyta, kad buto vertinimo metu prioriteto tvarka lyginimui buvo naudojami artimiausi vertinimo datai įvykę sandoriai, tačiau ataskaitos turinyje ir lentelėje nėra aiškiai nurodytos lyginimui pasirinktų objektų sudarytų sandorių datos (Ataskaitos 6.1. lentelė), todėl negalima identifikuoti, ar teisingai buvo laikytasi Metodikos 58.1. punkto reikalavimo, kai taikant lyginamąjį metodą turi būti realiai surinkta informacija apie ne mažiau kaip 3 per paskutinius dvylika mėnesių įvykusius analogiško arba panašaus turto sandorius.
Iš Telšių rajono savivaldybės pateiktos buto Lygumų g. (žinomi duomenys), Telšiai, vertinimo ataskaitos Nr. 19/05-02 matyti, kad turto vertintojas lygino 2019 m. balandžio mėnesį sudarytų trijų butų pardavimo sandorius, t. y. Masčio g. Nr. 1..10, Telšiai, esantį 2 k. butą, Vilniaus g. Nr. 1..10, Telšiai, esantį 2 k. butą ir Sedos g. Nr. 1..10, Telšiai, esantį 2 k. butą, tačiau iš šių duomenų galima daryti tik prielaidą, kad buvo remtasi minėtų gatvių daugiabučių namų esančių nuo Nr. 1 iki 10 nežinomų butų pardavimo sandorių duomenimis, tačiau nėra jokios galimybės tiksliai identifikuoti vertintojo lyginimui pasirinkto objekto. 
Atkreiptinas dėmesys, kad nepriklausomas turto vertintojas Telšių rajono savivaldybei prie kai kurių turto vertinimo ataskaitų nors ir pridėjo Nekilnojamo turto registro bazių išrašus, tačiau juose nebuvo informacijos apie vertinamų objektų nustatytą vidutinę rinkos vertę, kuri neginčijamai turėjo būti analizuota ir lyginta turto vertinimo metu. Be to, pastebėta, kad turto vertintojo vertintų objektų, kurių Ataskaitose nebuvo pridėta išsami Nekilnojamo turto registro bazių išrašo informacija, vertės buvo nustatytos ženkliai didesnės nei Nekilnojamo turto registre fiksuota vidutinė rinkos kaina[footnoteRef:12], todėl kyla klausimas, kuo rėmėsi savivaldybės Socialinio būsto pirkimo komisija priimdama sprendimus dėl būtų pirkimo kainos. Pavyzdžiui, Telšių rajono savivaldybei perkant:  [12:  Pastebėta, kad turto vertintojas prie tam tikrų butų vertinimo ataskaitų pridėjo Registrų centro išrašus, kuriuose buvo visi būstą identifikuojantys duomenys išskyrus Registrų centro nustatytos vidutinės rinkos kainos.] 

- 78,09 kv. m butą Rambyno g. (žinomi duomenys) nepriklausomas turto vertintojas butą įvertino 43 000 Eur, tačiau neaišku dėl kokių priežasčių savivaldybei prie Ataskaitos Nr. 18/04-02 nepateikė išsamaus Nekilnojamo turto registro bazių išrašo su nustatyta vidutine rinkos kaina, kuri 2020 m. sausio 28 d. duomenimis buvo 8 190 Eur (savivaldybė butą Rambyno g. (žinomi duomenys) nupirko už 28 000 Eur);
- 49,18 kv. m butą Rambyno g. (žinomi duomenys) nepriklausomas turto vertintojas įvertino 26 000 Eur, tačiau neaišku dėl kokių priežasčių savivaldybei prie Ataskaitos Nr. 19/02-01 nepateikė išsamaus Nekilnojamo turto registro bazių išrašo su nustatyta vidutine rinkos kaina, kuri 2020 m. sausio 28 d. duomenimis buvo 14 400 Eur (savivaldybė butą Rambyno g. (žinomi duomenys) nupirko už 22 000 Eur);
- 46,32 kv. m butą Laisvės g. (žinomi duomenys) nepriklausomas turto vertintojas įvertino 24 300 Eur, tačiau neaišku dėl kokių priežasčių savivaldybei prie Ataskaitos Nr. 18/07-01 nepateikė išsamaus Nekilnojamo turto registro bazių išrašo su nustatyta vidutine rinkos kaina, kuri 2020 m. sausio 28 d. duomenimis buvo 14 400 Eur (savivaldybė butą Rambyno g. (žinomi duomenys) nupirko už 22 000 Eur) ir pan.
Iš Raseinių rajono savivaldybės pateiktų dokumentų matyti, kad dėl kiekvieno vertinamo objekto buvo pasirašoma Techninė užduotis, kurioje formaliai įtvirtintas savivaldybės atstovo (Socialinio būsto komisijos pirmininko) ir turto vertintojo susitarimas, numatantis, kad turto vertinimas bus atliekamas lyginamuoju metodu. Pastebėta, kad Raseinių rajono savivaldybės pateiktoje buto, esančio Vaižganto g. (žinomi duomenys), Raseiniai, vertinimo ataskaitoje nurodytas objektas, esantis penktame aukšte, tačiau nepagrįsta, kodėl lyginimui pasirinkti trečiuose aukštuose 2016–2019 m. daugiabučiuose namuose parduoti butai (ataskaitos Nr. 18 / 1948 33 lapas).
Be to, korupcijos rizikos analizės metu buvo palygintos Raseinių rajono savivaldybės nupirktų socialinių būstų kainos, t. y.
- už 16 900 Eur nupirktas 34.49 kv. m butas Jaunimo g. (duomenys žinomi), kurį nepriklausomas turto vertintojas įvertino 16 400 Eur, Registrų centro nustatyta buto vidutinė rinkos vertė 6 120 Eur, o interneto svetainėje www.aruodas.lt panašaus ploto ir statybos metų minėtoje gatvėje parduodamų butų kainos yra nuo 9 900 Eur iki 13 000 Eur;
- už 12 800 Eur nupirktas 33.36 kv. m butas Muziejaus g. (duomenys žinomi), kurį nepriklausomas turto vertintojas įvertino 12 800 Eur, Registrų centro nustatyta buto vidutinė rinkos vertė 6 200 Eur, o pagal interneto svetainės www.NekilnojamasTurtas.lt informaciją panašaus ploto ir statybos metų butas parduodamas už 8 900 Eur;
- už 12 400 Eur nupirktas 32.67 kv. m butas Muziejaus g. (duomenys žinomi), kurį nepriklausomas turto vertintojas įvertino 12 400 Eur, Registrų centro nustatyta buto vidutinė rinkos kaina 6 080 Eur, o interneto svetainėje www.NekilnojamasTurtas.lt panašaus ploto ir statybos metų butas parduodamas už 8 900 Eur. 
Išanalizavus informaciją matyti, kad nepriklausomo turto vertintojo nustatyta būsto rinkos vertė yra daugiau nei du kartus didesnė už Registrų centro nustatyta rinkos vertę, taip pat akivaizdžiai neatitinka interneto svetainėse parduodamų būstų kainų, todėl tokia situacija kelia korupcijos riziką dėl galimai neobjektyviai nustatytos savivaldybės perkamo socialinio būsto vertės.
Manytina, kad savivaldybės su turto vertintojais sudarydamos paslaugų sutartis, kuriose šalys aiškiai nenustatė nekilnojamo turto vertinimo metodikos, pasirinktų objektų lyginimo skaičiaus ir pan., sudaro turto vertintojams galimybę veikti savo nuožiūra pasirenkant turto vertinimo metodą ir skaičiavimą, todėl kyla rizika ne tik dėl neišsamių turto vertinimo ataskaitų pateikimo, bet ir dėl neobjektyvių turto vertinimo paslaugų teikimo, kuriose gali neatspindėti realios būsto rinkos pardavimo tendencijos.
Įvertinus tai, kas išdėstyta, siūlome:
· Šiaulių miesto, Telšių ir Raseinių rajonų savivaldybėms sudarant sutartis su turto vertintojais, aptarti nuostatas dėl būsto turto vertinimo metodo ir skaičiavimo būdo parinkimo. 
- Viešųjų pirkimų tarnybai, kartu su Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos, – svarstyti galimybę parengti turto vertinimo paslaugų pirkimo gaires ar rekomendacijas, kuriose būtų detalizuotas turto vertinimo paslaugų sutarčių sudarymas, šalių turto vertinimo metodo ir skaičiavimo būdo pasirinkimas, taip pat numatyti aiškūs reikalavimai kaip turto vertintojai lyginimui turi pasirinkti objektus, jeigu tam tikrose vietovėse esamo būsto vertinimui nebus galimybės taikyti lyginamojo metodo, nes iš viso nebus įvykusių analogiškų arba panašaus turto pirkimo / pardavimo sandorių.

2.6. Vertinant savivaldybės perkamą nekilnojamą turtą nedalyvauja savivaldybės atstovas, taip pat neįvertinami nepriklausomų turto vertintojų ataskaitose pateikti duomenys. 
Nepriklausomų turto vertintojų ataskaitoje fiksuojama konkreti turto vertė, turi ypatingą teisinį statusą, kadangi kol nėra pripažinta neatitinkanti įstatymo reikalavimų ar nuginčyta teisme, laikoma teisinga, ir ja savivaldybių būsto pirkimo komisijos remiasi kaip pagrindu užtikrindamos perkamų socialinių būstų tinkamiausią derybų kainą ir aiškų pirkimų sandorių sudarymą[footnoteRef:13]. Pažymėtina, kad ne tik savivaldybių socialinio būsto pirkimo komisijos, bet ir CPVA, vertindama iš Europos Sąjungos fondų investicijų veiksmų programos finansuojamų savivaldybių socialinių būstų pirkimo projektų išlaidų pagrįstumą, remiasi nepriklausomų turto vertintojų turto rinkos vertės nustatymo ataskaitomis[footnoteRef:14], pagal kurias kontroliuoja, kad savivaldybių perkamų nekilnojamųjų daiktų įsigijimo kaina neviršytų daugiau kaip 10 procentų rinkos vertės, nustatytos atlikus individualų turto vertinimą[footnoteRef:15]. Kadangi viešai buvo publikuota, kad nėra pakankamai užtikrinama turto vertintojų veiklos kontrolė, korupcijos rizikos analizės metu nagrinėta, ar turto vertės nustatymo procesai gali kelti korupcinio pobūdžio rizikas dėl neadekvačiai nustatytos savivaldybės perkamo socialinio būsto vertės[footnoteRef:16]. Taip pat analizuota, kaip savivaldybės vertino turto vertintojų teiktų paslaugų kokybę, nes sutartyse numatė, kad esant turto vertintojų ataskaitose neatitikimams, grąžins jas papildomam ištaisymui. [13:  Internetinė nuoroda: https://mokslai.lietuviuzodynas.lt/vadyba/nekilnojamo-turto-vertinimo-budai]  [14:  Rekomendacijų dėl projektų išlaidų atitikties Europos Sąjungos struktūrinių fondų reikalavimams 100 punktas. Internetinė nuoroda: https://www.esinvesticijos.lt/lt/dokumentai/rekomendacijos-del-projektu-islaidu-atitikties-europos-sajungos-strukturiniu-fondu-reikalavimams ]  [15:  Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo 49 punktas.]  [16:  Internetinė nuoroda: https://www.lrytas.lt/bustas/nekilnojamasis-turtas/2019/11/28/news/turto-vertintojas-kada-jo-paslaugos-isties-reikalingos--12714054/] 

Susipažinus su savivaldybių ir turto vertinimo paslaugas teikiančių subjektų sudarytomis sutartimis matyti, kad jose yra įtvirtintas savivaldybės atstovo privalomas dalyvavimas turto vertintojui apžiūrint vertinamą objektą. Savivaldybių pateiktose sutartyse numatyta, kad vertinamo turto apžiūros metu savivaldybės atstovas pasirašo apžiūros aktą, suteikia vertintojui būtiną informaciją ir dokumentus. Tačiau savivaldybių teisiniame reguliavime nėra aiškiai nustatyta, kam suteikiami įgaliojimai kartu su turto vertintoju dalyvauti savivaldybės perkamo socialinio būsto apžiūros metu, taip pat kokią informaciją ir dokumentus jis gali pateikti turto vertintojui.
Analizuojant šį procesą matyti, kad nevengta situacijų, kai turto vertintojams buvo sudarytos galimybės be savivaldybės atstovų apžiūrėti vertinamą būstą, vieniems bendrauti su būsto pardavėjais, todėl tokie atvejai galėjo lemti riziką dėl neobjektyvių ir neskaidrių sprendimų priėmimo. Pavyzdžiui, nustatyta, kad Raseinių rajono savivaldybėje 2019 m. rugsėjo 9 d. turto vertintojas be savivaldybės atstovų apžiūrėjo Vaižganto g. (žinomi duomenys), Raseiniai, vertinamą būstą, kuris pagal Socialinio būsto pirkimo komisijos protokolą buvo perkamas iš savivaldybės darbuotojo žmonos.
Telšių rajono savivaldybėje taip pat nevengta situacijų, kai turto vertintojas dažnai apžiūrėjo savivaldybės nupirktą socialinį būstą be savivaldybės atstovo, nes nagrinėjamu laikotarpiu aštuoniuose apžiūros aktuose nurodyta, kad kartu su turto vertintoju dalyvavo savivaldybės atstovė (žinomi duomenys), tačiau prie turto vertinimo ataskaitos pridėtuose aktuose nėra minėtos savivaldybės atstovės parašo. 
Korupcijos riziką didina ir tai, kad neaišku kuo remiantis šiame procese dažnai dalyvavo skirtingi savivaldybės darbuotojai, kuriems teisiniame reguliavime neįtvirtintos nuostatos dėl informacijos konfidencialumo užtikrinimo ir nešališkumo, todėl neaišku, ar šie asmenys buvo sąžiningi ir tretiesiems asmenims neatskleidė jiems žinomos informacijos dėl organizuojamo socialinio būsto pirkimo aplinkybių, skiriamų lėšų dydžio, gautų pasiūlymų vertinimo ir pan. 
Teigtina, kad savivaldybėse nėra nustatyta aiški tvarka, kokie asmenys turėtų dalyvauti kartu su turto vertintoju apžiūrint savivaldybės perkamą būstą, todėl tai gali kelti korupcijos riziką dėl neadekvačiai nustatytos savivaldybės perkamo socialinio būsto vertės.
Be to, atkreiptinas dėmesys, kad savivaldybių ir turto vertinimo paslaugas teikiančių subjektų sudarytose sutartyse yra įtvirtintos nuostatos, kad savivaldybės ne tik vadovaujasi turto vertintojų nustatytomis objektų turto vertės kainomis, tačiau vertina ataskaitose pateiktus duomenis, o nustačiusios neatitikimus informuoja turto vertintoją, kuris privalo ištaisyti neatitikimus ar klaidas. Tačiau pastebėta, kad savivaldybės neanalizavo nepriklausomų turto vertintojų pateiktų duomenų, nevertino, ar juose nurodyta informacija yra išsami ir teisinga, nepateikė jokių pastabų ir neprašė jokių paaiškinimų dėl dviprasmiškų vertinimų. 
Pavyzdžiui, Telšių mieste vertinant du butus, t. y. Dariaus ir Girėno g. (žinomi duomenys), Telšiai, ir Taikos g.(žinomi duomenys), Telšiai, lyginimui buvo pasirinkti analogiški objektai, tačiau atliekant lyginamų objektų skaičiavimo pataisas pastebėta, kad tų pačių lygintų objektų paskaičiuota procentinė paklaidos išraiška buvo skirtinga[footnoteRef:17]. Be to, neaišku kuo remiantis minėtų būstų turto vertinimo ataskaitose nurodyta neigiama paklaida ne blogesnės būklės būstui, o geresnės būklės būstui, arba kodėl neigiama paklaida skaičiuota ne penktame aukšte esančiam butui Lygumų g. 60..70, Telšiai (skaičiuota 0 paklaida dėl buto penkto aukšto), bet žemesniame aukšte, t. y. trečiame aukšte esančiam butui Gedimino g. 1..10, Telšiai (-7 proc. skaičiuota paklaida dėl buto trečio aukšto).  [17:  Pavyzdžiui, socialinio buto Dariaus ir Girėno g. (žinomi duomenys), Telšiai, turto vertinimo ataskaitoje skaičiuotos lyginamų objektų rinkos vertės pataisos: buto Taikos g. 1..10, Telšiai, geresnės būklės paklaida, skaičiuota neigiama, t. y. -19 proc. paklaidą; buto Lygumų g. 60..70, Telšiai, geresnės būklės paklaida, skaičiuota neigiama, t. y. -19 proc. paklaidą.
Tuo tarpu, buto Taikos g. (žinomi duomenys), Telšiai, turto vertinimo ataskaitoje nurodžius analogiškas kaip ir Dariaus ir Girėno g. (žinomi duomenys), Telšiai, lyginamų objektų rinkos vertės pataisas, t. y. buto Taikos g. 1..10, Telšiai, skaičiuota geresnės būklės paklaida jau -17,66 proc.; buto Lygumų g. 60..70, Telšiai, geresnės būklės paklaida -17,66 proc. ] 

Pažymėtina, kad Telšių rajono savivaldybės pateiktose turto vertinimo ataskaitose tokių neaiškumų, kai analogiški techniniai duomenys vertinami skirtingai, pastebėta ir daugiau.
Pavyzdžiui, vertinant butus Luokės g. (žinomi duomenys), Telšiai, ir Luokės g. (žinomi duomenys), Telšiai, lyginimui buvo pasirinkti taip pat analogiški objektai, kurių vertinimo metu buvo atlikti skirtingi lyginamų objektų procentinės išraiškos pataisų paskaičiavimai[footnoteRef:18]. [18:  Pavyzdžiui, socialinio buto Luokės g. (žinomi duomenys), Telšiai, turto vertinimo ataskaitoje lyginamų objektų rinkos vertės pataisos buto Luokės g. Nr.70..80 skaičiuotos geros būklės paklaida +15; buto Masčio g. Nr.40..50, Telšiai, labai geros būklės paklaida -2,8 proc. ir buto Dariaus ir Girėno g. Nr.40..50, Telšiai, blogesnės būklės +23 proc.
Tuo tarpu, nustatant buto Luokės g. (žinomi duomenys), Telšiai, vertę ir nustatant analogiškų kaip buto Luokės g. (žinomi duomenys), Telšiai, lyginamų objektų rinkos vertės pataisas, t. y. buto Luokės g. Nr.70..80 skaičiuota geros būklės paklaida 0; buto Masčio g. Nr.40..50, Telšiai, labai geros būklės paklaida -13 proc. ir buto Dariaus ir Girėno g. Nr. 40..50, Telšiai, blogesnės būklės +10 proc.] 

Manytina, kad situacijos, kai savivaldybės pirkdamos turto vertinimo paslaugas, kurios turėtų mažinti korupcinio pobūdžio rizikas, neanalizuoja nepriklausomų turto vertintojų pateiktų duomenų, nevertina, ar nurodyta informacija yra aiški ir teisinga, dėl žmogiškojo veiksnio įtakotų klaidų ar galimai neteisingų paskaičiavimų, gali sąlygoti neteisingų ir neobjektyvių sprendimų priėmimą.
Įvertinus tai, kas išdėstyta, Šiaulių miesto, Telšių ir Raseinių rajonų savivaldybėms siūlome:
· reglamentuoti, kas kartu su turto vertintoju dalyvauja vertinamo būsto apžiūros procese, taip pat įtvirtinti nuostatas, kad šie asmenys laikytųsi konfidencialumo, nešališkumo reikalavimų;
· analizuoti ir objektyviai vertinti turto vertintojų pateiktas ataskaitas dėl turto rinkos vertės nustatymo, o nustačius neatitikimus ar kitus neaiškumus kreiptis į turto vertintojus dėl sutartinių įsipareigojimų įvykdymo, o nepavykus išspręsti klausimo ar pasikartojant klaidoms ataskaitose, kreiptis dėl nepriklausomų turto vertintojų veiklos patikrinimo.

2.7.  Telšių rajono savivaldybės tarybos sprendimai, kuriais tvirtinami perkamo socialinio būsto pirkimo sandoriai, neinformatyvūs, ribojantys informacijos prieinamumą.
Savivaldybės taryba savivaldoje yra pagrindinė sprendimus priimanti institucija, kuri priima svarbiausius teisės aktus, prireikus juos keičia ir tikslina, taip pat kontroliuoja jų įgyvendinimą̨. Pagal teisinį reglamentavimą ir taikomą praktiką nagrinėjamų savivaldybių tarybos, remiantis administracijos direktorių sudarytų Socialinio būsto pirkimo komisijų nutarimais, priima sprendimus pirkti socialinį būstą. Pastebėta, kad analizuoti Telšių rajono savivaldybės tarybos sprendimai nėra išsamūs aiškūs ir nedviprasmiški.
Pavyzdžiui, pastebėta, kad Telšių rajono savivaldybės tarybos sprendimuose neaišku, kodėl nenurodyta perkamo socialinio būsto vieta, t. y. gatvė, namo numeris ir pan., nors pagal Paramos būstui įsigyti ir išsinuomoti įstatymo 24 straipsnio 3 dalies nuostatas savivaldybių administracijos, siekdamos savivaldybės būsto fondo ir socialinio būsto, kaip savivaldybės būsto fondo dalies, sąrašų skaidrumo, aiškumo, skelbia socialinio būsto adresus savivaldybės interneto svetainėje. 
Pavyzdžiui: Telšių rajono savivaldybės taryba 2018 m. rugpjūčio 23 d. sprendimu Nr. T1-228, nusprendė tvirtinti pirkimą už 22 000 Eur perkamą savivaldybės nuosavybėn nekilnojamąjį daiktą – dviejų kambarių butą (46,32 kv. m) Telšių mieste;
2018 m. spalio 25 d. sprendimu Nr. T1-285 nusprendė tvirtinti pirkimą už 15 000 Eur perkamą – vieno kambario butą (36,30 kv. m) Telšių mieste;
2018 m. spalio 25 d. sprendimu Nr. T1-286 nusprendė tvirtinti pirkimą už 21 000 Eur perkamą – dviejų kambarių butą (41,91 kv. m.) Telšių mieste.
Tuo tarpu Telšių rajono savivaldybės tarybos 2019 m. birželio 27 d. sprendime Nr. T1-210, (tvirtintas už 26 000 Eur savivaldybės nuosavybėn įgyto nekilnojamojo daikto – dviejų kambarių buto (50,11 kv. m), Lygumų g. Telšių mieste, pirkimo sandoris) ir 2019 m. rugpjūčio 29 d. sprendime Nr. T1-301, (tvirtintas už 24 500 Eur savivaldybės nuosavybėn įgyto nekilnojamojo daikto – dviejų kambarių buto (50,71 kv. m), Vilniaus g. Telšių mieste, pirkimo sandoris) jau buvo nurodyta, kurioje gatvėje esantį butą savivaldybė perka kaip socialinį būstą. 
Atkreiptinas dėmesys, kad tik Telšių rajono savivaldybės tarybos sprendimuose nenurodyta informacija dėl nekilnojamojo turto unikalaus numerio, tikslaus adreso, kokios lėšos (Europos Sąjungos struktūrinių fondų ar savivaldybės biudžeto lėšos) šio sandorio metu buvo panaudotos, taip pat nenurodyta, kokiu Socialinio būsto pirkimo komisijos sprendimu (posėdžio data ir protokolo numeris) Taryba rėmėsi tvirtindama socialinio būsto pirkimo sandorį. 
[bookmark: _Hlk38560511]Laikomės nuomonės, kad antikorupciniu požiūriu svarbi skaidrumo užtikrinimo priemonė yra visuomenei nedviprasmiškai ir aiškiai pateikiama informacija, kuri gali būti nuasmeninta ir skelbiama laikantis Lietuvos Respublikos asmens duomenų teisinės apsaugos įstatymų reikalavimų, tačiau užtikrinanti skaidrumo principo įgyvendinimą ir nekelianti jokių abejonių dėl faktinių aplinkybių.
Įvertinus tai, kas išdėstyta, Telšių rajono savivaldybei siūlome:
· Tarybos sprendimuose, tvirtinant socialinio būsto pirkimo sandorius, aiškiai nurodyti informaciją, identifikuojančią perkamą objektą, taip pat kokiu Socialinio būsto pirkimo komisijos sprendimu yra remiamasi ir kokios lėšos yra naudojamos.

3. KORUPCIJOS RIZIKA SAVIVALDYBĖS SOCIALINIO BŪSTO SKYRIMO IR KONTROLĖS VYKDYMO SRITYSE 
Savivaldybės parama būstui įsigyti ar išsinuomoti yra teikiama vadovaujantis Paramos būstui įsigyti ir išsinuomoti įstatymo (toliau – Įstatymas) ir kitų teisės aktų nuostatomis, taip pat savivaldybių patvirtintais aprašais[footnoteRef:19]. Parama būstui teikiama nuomojant savivaldybių būstą, socialinį būstą, mokant būsto nuomos ir išperkamosios būsto nuomos mokesčių dalies kompensacijas.  [19:  Šiaulių miesto savivaldybės būsto ir socialinio būsto nuomos tvarkos aprašas, patvirtintas Šiaulių miesto savivaldybės tarybos 2015 m. kovo 26 d. sprendimu Nr. T-69 „Dėl savivaldybės būsto ir socialinio būsto nuomos tvarkos aprašo patvirtinimo“; Šiaulių miesto savivaldybės būsto ir socialinio būsto nuomos tvarkos aprašas, patvirtintas Šiaulių miesto savivaldybės tarybos 2019 m. lapkričio 7 d. sprendimu Nr. T-422 „Dėl Šiaulių miesto savivaldybės būsto ir socialinio būsto nuomos tvarkos aprašo patvirtinimo“; Asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašas, patvirtintas Šiaulių miesto savivaldybės administracijos direktoriaus 2019 m. spalio 21 d. įsakymu Nr. A-1488 „Dėl asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašo, patvirtinimo“.
Telšių rajono savivaldybės būsto ir socialinio būsto nuomos tvarkos aprašas, patvirtintas Telšių rajono savivaldybės tarybos 2015 m. birželio 25 d. sprendimu Nr.T1-140 „Dėl Telšių rajono savivaldybės būsto ir socialinio būsto nuomos tvarkos aprašo patvirtinimo“; Prašymų suteikti paramą būstui įsigyti ar išsinuomoti Telšių rajono savivaldybėje nagrinėjimo tvarkos aprašas, patvirtintas Telšių rajono savivaldybės administracijos direktoriaus 2019 m. spalio 31 d. įsakymu Nr.A1-1807 „Dėl prašymų suteikti paramą būstui įsigyti ar išsinuomoti Telšių rajono savivaldybėje nagrinėjimo tvarkos aprašo patvirtinimo“.
Raseinių rajono savivaldybės būsto ir socialinio būsto nuomos tvarkos aprašas, patvirtintas Raseinių rajono savivaldybės tarybos 2018 m. kovo 22 d. sprendimu Nr. TS-124 ,,Dėl Raseinių rajono savivaldybės būsto ir socialinio būsto nuomos tvarkos aprašo patvirtinimo“; Raseinių rajono savivaldybės būsto ir socialinio būsto nuomos tvarkos aprašas, patvirtintas Raseinių rajono savivaldybės tarybos 2019 m. spalio 30 d. sprendimu Nr. TS-310 ,,Dėl Raseinių rajono savivaldybės būsto ir socialinio būsto nuomos tvarkos aprašo patvirtinimo“.] 

Vadovaujantis Įstatymo 16 straipsnio 1 dalimi asmenys (šeimos), turintys teisę į paramą būstui išsinuomoti ir atitinkantys nustatytus reikalavimus, pateikę prašymą yra įrašomi į asmenų (šeimų), sąrašus pagal deklaruotą gyvenamąją vietą, o jeigu asmuo gyvenamosios vietos neturi – į savivaldybės, kurios teritorijoje gyvena, vykdomąją instituciją[footnoteRef:20]. Asmenys (šeimos) pateikdami prašymus dėl socialinio būsto suteikimo, turi teisę nurodyti, kurioje vietovėje esantį socialinį būstą jiems siūlyti / nesiūlyti arba kokių būsto patogumų jie pageidauja ir pan. Asmenų (šeimų) prašymai registruojami bendrose savivaldybių (seniūnijų) dokumentų valdymo sistemose, todėl prašymo užregistravimo data ir laikas yra vienintelis kriterijus pagal kurį Administracijos direktoriaus sprendimu nustatomas asmens (šeimos) sąrašo eilės numeris ir teikiami pasiūlymai dėl socialinio būsto nuomos. Administracijos direktoriaus nustatyta tvarka informacija apie tokius būstus, taip pat laukiančiųjų sąrašai yra skelbiami savivaldybės interneto svetainėje.  [20:  Internetinė nuoroda: https://www.e-tar.lt/portal/lt/legalAct/e944ee00600111e4bad5c03f56793630 ] 

Nuo 2019 m. rugsėjo 1 d. įsigaliojusi Įstatymo redakcija nors ir nustato, kad asmenys (šeimos), įrašyti į sąrašą yra skirstomi į grupes: jaunų šeimų, šeimų, auginančių tris ar daugiau vaikų (įvaikių), likusių be tėvų globos asmenų (šeimų), neįgaliųjų, asmenų, sergančių lėtinių ligų sunkiomis formomis ir šeimų, kuriose yra tokių asmenų, bendrą bei į socialinio būsto nuomininkų, turinčių teisę į būsto sąlygų pagerinimą, tačiau šių grupių apskaita socialinio būsto suteikimo eiliškumui teisinės reikšmės neturi. 
Specialiųjų tyrimų tarnyba ne kartą yra atlikusi antikorupcinį teisės aktų vertinimą ir teikė pasiūlymus dėl savivaldybės ir socialinio būsto suteikimo teisinio reguliavimo tobulinimo, taip pat dėl detalesnio savivaldybių būsto fondo naudojimo kontrolės reglamentavimo[footnoteRef:21]. Kadangi savivaldybėse socialinio būsto fondo valdymo problema šiuo metu yra socialiai jautri sritis dėl socialinių būstų trūkumo[footnoteRef:22], korupcijos rizikos analizės metu analizuotas savivaldybės socialinio būsto nuomos organizavimas ir šio proceso kontrolės vykdymas. [21:  Internetinė nuoroda: https://e-seimas.lrs.lt/portal/legalAct/lt/TAK/82bbe412195f11e9bd28d9a28a9e9ad9;
https://e-seimas.lrs.lt/portal/legalAct/lt/TAK/831dba237b1311eaa38ed97835ec4df6;
https://e-seimas.lrs.lt/portal/legalAct/lt/TAK/5257a0e0db7211e9a85be81119c7a8fa?positionInSearchResults=3&searchModelUUID=6e8ab6c1-32fe-475f-94a7-012e067b8773;
https://e-seimas.lrs.lt/portal/legalAct/lt/TAK/603d4442e4cc11e99f05bdf72918ad4e?positionInSearchResults=2&searchModelUUID=6e8ab6c1-32fe-475f-94a7-012e067b8773;
https://e-seimas.lrs.lt/portal/legalAct/lt/TAK/d8b5fa533e9711eabd71c05e81f09716?positionInSearchResults=1&searchModelUUID=6e8ab6c1-32fe-475f-94a7-012e067b8773.]  [22:  Internetinė nuoroda: https://www.tv3.lt/naujiena/video/1019279/socialiniu-bustu-trukumas-gerokai-supykde-laukianciuju-sarase-10-tukstanciu-zmoniu. Pagal pateiktą informaciją matyti, kad asmeniui (šeimai), pateikusiems prašymą gauti socialinį būstą, vidutiniškai eilėje teko laukti apie 10 metų.] 

Pagal Socialinės apsaugos ir darbo ministerijos 2020 m. vasario 4 d. viešintus duomenis[footnoteRef:23] į socialinio būsto laukiančiųjų sąrašą yra įrašyti: [23:  Internetinė nuoroda: https://socmin.lrv.lt/lt/veiklos-sritys/socialine-statistika/savivaldybiu-teikiami-statistiniai-duomenys-apie-parama-bustui ] 

Šiaulių miesto savivaldybėje – 492 asmenys;
Telšių rajono savivaldybėje – 179 asmenys;
Raseinių rajono savivaldybėje – 179 asmenys.
Pasirinktinai įvertinus nagrinėjamų savivaldybių asmenų, kuriems 2018–2019 metais buvo suteiktas socialinis būstas, duomenis ir SPIS informaciją, nenustatyta neatitikimų ar nuomos eiliškumo pažeidimo atvejų, tačiau, išanalizavę teisinį reglamentavimą ir apibendrinę su savivaldybių atstovais susitikimų metu gautą informaciją, teikiame pastabas dėl šioje srityje galimų korupcijos rizikų.
3.1. Savivaldybių darbuotojai, pagal eiliškumą teikdami pasiūlymus sąraše esantiems asmenims (šeimoms) gali veikti savo nuožiūra.
Savivaldybėse laukiančiųjų socialinio būsto sąrašus tvirtina Administracijos direktoriai, o juos tvarko administracijos struktūrinių padalinių darbuotojai, kurie laukiančiųjų asmenų (šeimų) eilę fiksuoja bendroje socialinės paramos šeimai informacinėje sistemoje (SPIS)[footnoteRef:24] ir joje suveda, kaupia, koreguoja, papildo su asmenimis susijusią informaciją. Savivaldybių teisinis reguliavimas šioje srityje nenustato savivaldybės įgalioto asmens (padalinio vadovo) veiksmų gavus informaciją, kai yra laisvas socialinis būstas: kokia tvarka ir terminais turi būti pateiktos užduotys darbuotojams, kaip nustatoma atliekamų veiksmų su gautais duomenimis eiga, be to, nėra vertinamas siūlymų nuomotis socialinį būstą teikimo pagrįstumas, nevykdoma šių procesų kontrolė, kuri padėtų išvengti piktnaudžiavimo, taip pat galimų klaidų ir bet kokių neatitikimų. [24:  Internetinė nuoroda: https://www.spis.lt/. ] 

Raseinių rajono savivaldybėje, esant laisvam socialiniam būstui, atsakingas darbuotojas atrenka asmenis (šeimas) pagal eiliškumą ir teikia raštu pasiūlymus nuomotis tam tikrą socialinį būstą. Minėto darbuotojo parengti raštai, kuriais yra siūloma nuomotis socialinį būstą, yra pirminiai ir pagrindiniai dokumentai, patvirtinantys, kad laisvas socialinis būstas asmeniui (šeimai) buvo siūlytas pagal eiliškumą. Gautą asmens (šeimos) sutikimą, nuomotis siūlomą socialinį būstą, atsakingas darbuotojas pateikia Raseinių rajono savivaldybės socialinio būsto valdymo ir naudojimo klausimams spręsti sudarytai komisijai, kuriai priėmus rekomendacinio pobūdžio sprendimą, rengiamas Administracijos direktoriaus įsakymas dėl socialinio būsto skyrimo. Tačiau iš analizuotų dokumentų matyti, kad šios komisijos veikla yra po pasiūlymų teikimo procedūros ir formalaus pobūdžio, t. y. asmeniui jau sutikus nuomotis atsakingo darbuotojo pasiūlytą laisvą būstą, komisijos nariai vienbalsiai pritaria socialinio būsto skyrimui, tačiau protokolų turinyje nėra nurodyta, kad buvo analizuota ir vertinta informacija, kokia eilės tvarka asmenims (šeimoms) buvo siūlyti tam tikri būstai, kada asmuo buvo įrašytas į laukiančiųjų sąrašą, ar jam pirmą kartą buvo teikiamas pasiūlymas ir pan. 
Šiaulių miesto ir Telšių rajono savivaldybėse asmenų sutikimai nuomotis siūlomą socialinį būstą, jo skyrimo tikslingumas, komisijose iš viso nesvarstomas. Sprendimą asmeniui (šeimai) siūlyti nuomotis laisvą socialinį būstą priima tik savivaldybės atsakingas darbuotojas, o gavus asmens sutikimą nuomotis pasiūlytą socialinį būstą yra rengiamas Administracijos direktoriaus įsakymas. Šiaulių miesto savivaldybės atstovų teigimu teisiniame reglamentavime yra nustatyti atvejai, kada prašymus dėl būsto skyrimo svarsto komisija, todėl mano, kad kiekvieno socialinio būsto (taip pat ir bendrabutinio tipo būstų) siūlymo svarstymas komisijoje tik padidintų administracinę naštą, galimai užsitęstų procesas, nes šiai funkcijai yra įsteigtas Poskyris.
Pastebėta, kad Telšių rajono savivaldybėje antikorupciniu požiūriu yra taikoma ydinga praktika, kai atsakingam darbuotojui yra suteikta diskrecija pasirinkti ir kokia tvarka (žodžiu, telefonu arba el. paštu) jis gali teikti pasiūlymus asmenims (šeimoms) nuomotis laisvą socialinį būstą, todėl tais atvejais, kai pasiūlymai asmenims (šeimoms) teikti žodžiu, nėra galimybės patikrinti teiktų pasiūlymų eiliškumo ir pagrįstumo[footnoteRef:25]. Taip pat, Telšių rajono savivaldybėje, kai kurie gauti asmenų sutikimai nuomotis siūlomą socialinį būstą yra neregistruoti ir be datos, todėl korupcijos rizikos analizės metu nebuvo galimybės nustatyti, kokia tvarka buvo gautas dokumentas ir per kiek laiko nuo sutikimo gavimo dienos buvo priimtas sprendimas skirti socialinį būstą[footnoteRef:26].  [25:  2020 m. kovo 3 d. el. paštu teikta informacija.]  [26:  N. M. sutikimas nuomotis socialinį būstą Masčio g. (žinomi duomenys), Telšiai.] 

Iš analizuotų dokumentų taip pat nėra aišku, kokiais kriterijais rėmėsi atsakingi darbuotojai spręsdami, kurį socialinį būstą siūlyti pagal eiliškumą laukiančiųjų sąraše įrašytiems asmenims (šeimoms), jeigu tą pačią dieną buvo laisvi keli analogiški būstai, kurie atitiko asmens prašyme nurodytus socialinio būsto reikalavimus dėl ploto, vietovės, aukšto ir pan. 
Pavyzdžiui, Šiaulių miesto savivaldybės administracijos Žmonių gerovės ir ugdymo departamento Socialinių išmokų ir kompensacijų skyriaus Socialinio būsto poskyrio 2020 m. vasario 12 d. raštais buvo siūlyti trys vieno kambario socialiniai būstai su visais patogumais trims asmenims, t. y. S. M., I. S. ir A. P. 
2019 m. spalio 31 d. buvo siūlyti du vieno kambario socialiniai būstai su patogumais dviem asmenims, t. y. I. S. ir O. I. 
2019 m. birželio 26 d. buvo siūlyti du vieno kambario socialiniai būstai su patogumais dviem asmenims, t. y. L. Z. ir D. K. 
Raseinių rajono savivaldybės 2017 m. spalio 6 d. raštais buvo siūlyti du vieno kambario būstai dviem asmenims, t. y. S. K. ir N. P. [footnoteRef:27] [27:  Raseinių rajono savivaldybės 2017 m. spalio 6 d. raštu Nr. (5.25) R5-2817 teiktas pasiūlymas S. K. nuomotis būstą Jaunimo g. (žinomi duomenys), Raseiniai ir Raseinių rajono savivaldybės 2017 m. spalio 6 d. raštu Nr. (5.25) R5-2816 teiktas pasiūlymas N. P. nuomotis būstą Pieninės g. (duomenys neskelbtini), Raseiniai.] 

[bookmark: _Hlk38632460]Šiaulių miesto savivaldybės atstovų teigimu laisvas būstas siūlomas tik eilės tvarka. Jeigu pirmajam numeriui vienu metu buvo pasiūlyti keli būstai nereiškia, kad vienu metu būstai buvo priimti, arba gali būti situacija, kai vienu metu siūlomas naujai priimtas būstas ir seniau priimtas būstas, kurio buvo atsisakęs aukščiau sąraše esantis asmuo. 
[bookmark: _Hlk38632808]Manome, kad antikorupciniu požiūriu vis tik riziką kelia situacijos, kai dokumentais (pavyzdžiui, protokolais, tarnybiniais pranešimais ir pan.) negalima pagrįsti tam tikro parinkto būsto pasiūlymų teikimo eiliškumo, taip pat kai susidaro situacijos, kurias gali veikti žmogiškasis faktorius, klaidos ir nepakankama proceso kontrolė. Todėl teisės aktuose, dokumentuose aiškiai neįtvirtinti procesai, pavyzdžiui, per kiek laiko turi būti pasiūlytas laisvas / atsilaisvinęs socialinis būstas, kas priima sprendimą, kuriam asmeniui (šeimai), kurį atsilaisvinusį būstą siūlyti, gali sudaryti sąlygas korupcijos pasireiškimo tikimybei.
Atsižvelgiant į tai, kas išdėstyta galima teigti, kad savivaldybėse atsakingiems darbuotojams, siūlant socialinį būstą, yra sudaroma galimybė veikti savo nuožiūra, taip pat šiame procese nevykdomos vidaus kontrolės priemonės, todėl sudaromos palankios sąlygos galimiems nesąžiningiems susitarimams ir korupcijos pasireiškimo tikimybei.
Įvertinus tai, kas išdėstyta, Šiaulių miesto, Telšių ir Raseinių rajonų savivaldybėms siūlome: 
· teisiniame reglamentavime įtvirtinti ir periodiškai vykdyti laisvų socialinių būstų nuomos siūlymų teikimo kontrolę, taip pat aiškiai nustatyti, kokiais atvejais sprendimus dėl socialinio būsto nuomos siūlymo priima ne atsakingas darbuotojas ar struktūrinis padalinys, bet komisija;
· teisiniame reglamentavime aiškiai nustatyti per kiek laiko laisvus / atsilaisvinusius ir asmens (šeimos) poreikius atitinkančius socialinius būstus, savivaldybės administracija privalo siūlyti laukiantiesiems.
3.2. Asmenų (šeimų) ir socialinio būsto atranka yra neautomatizuota. 
Iš pateiktų dokumentų matyti, kad esant laisvam / atsilaisvinusiam socialiniam būstui struktūrinių padalinių darbuotojai, įvertinę asmenų (šeimų) buvimo sąrašuose laikotarpį, eiliškumą, šeimos narių skaičių, būsto tinkamumą pagal plotą, aukštą (jei būstas siūlomas neįgalumą turinčiam asmeniui), patikrina duomenis SPIS sistemoje dėl teisės į paramą ir priima sprendimą siūlyti nuomotis laisvą tam tikrą socialinį būstą. Atsakingi darbuotojai pildo asmenų (šeimų) eiliškumą patvirtinančias lenteles ,,Microsoft Excel“ ar „Microsoft Office Word“ programose, kurias gali bet kada koreguoti, t. y. perrašyti, keisti ar pataisyti. Asmenims (šeimoms) socialinio būsto siūlymo procesas eilės tvarka vyksta nuolat: vienam asmeniui (šeimai) siūlomas tik vienas būstas ir per nustatytą terminą atsisakius, ar nepateikus sutikimo / nesutikimo nuomotis būstą, jis eilės tvarka siūlomas kitam asmeniui (šeimai). 
Korupcijos riziką kelia tai, kad SPIS programos modulyje nors ir yra susisteminta informacija apie socialinio būsto laukiančiuosius, taip pat kaupiami duomenys apie jų teisę į paramą, tačiau informacinė programa neužtikrina socialinio būsto ir asmenų (šeimų) automatizuoto atrankos proceso. Pavyzdžiui, kad suvedus į programinę sistemą laisvo socialinio būsto duomenis būtų atlikta automatinė laukiančiųjų socialinio būsto nuomos atranka, pagal kurią atsakingas darbuotojas parengtų (suformuotų) raštą asmenims (šeimoms) dėl siūlymo nuomotis tam tikrą socialinį būstą. 
Atsižvelgiant į tai, kas išdėstyta galima teigti, kad socialinio būsto atrankos procesas yra neautomatizuotas, o atsakingiems darbuotojams, siūlant socialinį būstą, yra sudaroma galimybė veikti savo nuožiūra, kas dėl žmogiškojo veiksnio gali sąlygoti neteisėtus susitarimus. Todėl savivaldybės, siekdamos užtikrinti skaidrumo principo įgyvendinimą, turėtų būti iniciatyvios, ieškoti papildomų programinių galimybių automatizuoti šį procesą, teikti pasiūlymus Socialinės apsaugos ir darbo ministerijai dėl SPIS sistemos galimo tobulinimo. 
Įvertinus tai, kas išdėstyta, siūlome: 
· Šiaulių miesto, Telšių ir Raseinių rajonų savivaldybėms svarstyti galimybę duomenis apie laisvus / atsilaisvinusius būstus tvarkyti automatizuotai informacinių sistemų pagalba, tokiu būdu sumažinant su žmogiškuoju veiksniu susijusias klaidas ir galimą korupcijos riziką, kai teikiami socialinio būsto nuomos pasiūlymai asmenims (šeimoms). Taip pat teikti pasiūlymus Socialinės apsaugos ir darbo ministerijai dėl SPIS sistemos galimo tobulinimo; 
· Šiaulių miesto, Telšių ir Raseinių rajonų savivaldybėms ataskaitose (informacinėse sistemose) fiksuoti ir vykdyti einamąją laisvų socialinių būstų kontrolę, t. y. kada priimti sprendimai siūlyti būstą, kada asmenims (šeimoms) teikti pasiūlymai ir pan.
- Lietuvos Respublikos socialinės apsaugos ir darbo ministerijai – svarstyti SPIS programos tobulinimo ir asmenų (šeimų) socialinio būsto atrankos automatizavimo galimybes.

3.3. Šiaulių miesto savivaldybėje nereglamentuotas prašymų atidėti siūlymų išnuomoti socialinį būstą nagrinėjimas. 
Prašymų suteikti paramą būstui įsigyti ar išsinuomoti nagrinėjimo tvarkos aprašas, patvirtintas Lietuvos Respublikos socialinės apsaugos ir darbo ministro 2019 m. rugsėjo 24 d. įsakymu Nr. A1-551, ir savivaldybių patvirtinti Aprašai nustato asmenų (šeimų) prašymų, suteikti paramą būstui įgyti ar išsinuomoti, pateikimo ir nagrinėjimo tvarką. Savivaldybėse atsakingi darbuotojai kiekvienais metais tikrina asmenų (šeimų) teisę į socialinio būsto nuomą, vertina laukiančiųjų asmenų (šeimų) pajamų ir turto metinius dydžius, pagal kuriuos nustato, ar nepasikeitė aplinkybės ir asmenys (šeimos) turi teisę į paramą būstui išsinuomoti ar įsigyti. Įstatymo 16 straipsnio 4 dalies punktas imperatyviai nustato sąlygas, kurioms esant asmenys (šeimos) išbraukiami iš sąrašo. 
Nustatyta, kad Šiaulių miesto savivaldybėje yra taikoma teisės aktuose nenustatyta praktika, kai asmenys (šeimos) pateikia prašymus Žmonių gerovės ir ugdymo departamento Socialinių išmokų ir kompensacijų skyriaus Socialinio būsto poskyriui dėl socialinio būsto nuomos siūlymo atidėjimo. Šių prašymų pagrindu Poskyrio atsakingas darbuotojas „Microsoft Excel“ ar „Microsoft Office Word“ programose pasižymi informaciją ir prašomą laikotarpį nesiūlo asmeniui (šeimai) nuomotis laisvo socialinio būsto. Korupcijos rizikos analizės metu savivaldybės atstovai nurodė, kad iš viso yra gauta 12 asmenų prašymų, kuriems nuomos siūlymas yra atidėtas, tačiau jie neprarado teisės į socialinio būsto nuomą pagal eiliškumą. 
Pavyzdžiui, pagal eiliškumą asmens K. L., sąrašo Nr. 2, (2 šeimos nariai) pateiktas prašymas atidėti būsto siūlymą iki 2020 m gruodžio 1 d.;
pagal eiliškumą asmens L. R., sąrašo Nr. 3, (1 šeimos narys), pateiktas prašymas atidėti būsto siūlymą iki pateiks atnaujintą prašymą, t. y. neribotam laikui;
pagal eiliškumą asmens A. P., sąrašo Nr. 6, (1 šeimos narys) pateiktas prašymas atidėti būsto siūlymą iki 2020 m. birželio 1 d.; 
pagal eiliškumą asmens R. J., sąrašo Nr. 7, (4 šeimos nariai) pateiktas prašymas atidėti būsto siūlymą iki 2020 m. gegužės 1 d.; 
pagal eiliškumą asmens S. L., sąrašo Nr. 9, (1 šeimos narys) pateiktas prašymas atidėti būsto siūlymą iki 2021 m. ir pan.
Manytina, kad antikorupciniu požiūriu riziką kelia procesai, kuriems nenustatytas aiškus teisinis reguliavimas, terminai, sprendimų priėmimo kontrolė, taip pat, kurie suteikia darbuotojams diskreciją veikti savo nuožiūra. Savivaldybės teisiniame reglamentavime nėra numatytas tokių prašymų nagrinėjimas, todėl neaišku kiek kartų, kokiam maksimaliam terminui, kokioms priežastims ir sąlygoms esant gali būti atidėtas socialinio būsto nuomos siūlymas neišbraukiant asmenų (šeimų) iš laukiančiųjų sąrašo. Korupcijos riziką kelia ir tai, kad sprendimą atidėti būsto siūlymą priima savivaldybės struktūrinio padalinio vadovas, todėl esant nesąžiningiems susitarimams, kelis mėnesius trunkantys laikini socialinio būsto nuomos siūlymo atidėjimai, pavyzdžiui, kai asmuo (šeima) pagal eiliškumą yra antras, trečias, šeštas ar septintas, gali būti susiję su geresnės būklės būsto laukimu arba atsilaisvinimu, taip pat savivaldybės naujo būsto nupirkimu, remonto atlikimu ir pan. 
Įvertinus tai, kas išdėstyta, siūlome: 
· Šiaulių miesto savivaldybei vidaus teisės aktais reglamentuoti prašymų, atidėti socialinio būsto nuomos siūlymo teikimą, nagrinėjimo tvarką, nustatyti terminus, taip pat sąlygas ir priežastis, kurioms esant asmuo (šeima) gali prašyti atidėti socialinio būsto nuomos siūlymą ir vykdyti šio proceso kontrolę. Taip pat išanalizuoti ir įvertinti jau esamų patenkintų prašymų dėl socialinio būsto nuomos siūlymo atidėjimo nagrinėjimo praktiką.
· Lietuvos Respublikos socialinės apsaugos ir darbo ministerijai svarstyti galimybę dėl teisinio reglamentavimo tobulinimo, kad nacionaliniame teisiniame reglamentavime būtų aiškiai įtvirtintos nuostatos dėl prašymo atidėti socialinio būsto siūlymą nagrinėjimo.
3.4. Sudarytos neterminuotos savivaldybės ar socialinio būsto nuomos sutartys neskatina nuomininkų saugoti būstą, taip pat ieškoti galimybių didinti savo pajamas.
Įstatymo 3 straipsnyje yra įtvirtinta principinė nuostata, kad suteikiant asmenims (šeimoms) būsto nuomos paramą siekiama didinti pažeidžiamiausių ir mažas pajamas gaunančių asmenų (šeimų), pagal šį įstatymą turinčių teisę į paramą būstui įsigyti ar išsinuomoti, motyvaciją integruotis į darbo rinką ir racionaliai naudoti turimus išteklius. Praktikoje paprastai susiduriama su situacija, kai dėl socialinio būsto trūkumo asmenys (šeimos) šios paramos priversti laukti ne vienus metus, o jiems sulaukus yra sudaromos neterminuotos socialinio būsto nuomos sutartys, kurios nors ir užtikrina asmenims (šeimoms) gyvenamą vietą, tačiau nemotyvuoja socialinio būsto nuomininkus ieškoti galimybių ateityje padidinti savo pajamas. Tam tikrais atvejais nors ir padidėja socialinio būsto nuomojančių asmenų (šeimų) pajamos, tačiau pasinaudojama galimybe socialinio būsto nuomos sutartis ne nutraukti, tačiau keisti, t. y. pakeičiant socialinio būsto paskirtį į savivaldybės būsto ir nuomojant jį neterminuotai rinkos kainomis, bet tokie sprendimai nesumažina socialinio būsto poreikio.
Pažymėtina, kad nacionaliniame teisiniame reglamentavime nėra nustatytas maksimalus socialinio būsto nuomos terminas, tačiau savivaldybės teisiniame reguliavime gali įtvirtinti nuostatas, pagal kurias, pavyzdžiui, atsižvelgus į socialinio nuomininko darbingą amžių, kitus socialinius įgūdžius, būtų nustatytas socialinio būsto nuomos terminas, skatinantis rūpintis socialinio būsto būkle, t. y. nenugyventi ir laikytis sutartinių įsipareigojimų. Priešingu atveju neterminuotos būsto nuomos sutartys nemotyvuoja jaunų ir darbingų asmenų ieškoti galimybių padidinti pajamas ir ilgina socialinio būsto laukiančiųjų eiles. Yra pavyzdžių, kai savivaldybės, siekdamos keisti požiūrį į savivaldybės valdomą būstą ir skatindamos asmenis pagerinti savo situaciją, nustato, kad socialinis būstas asmenims (šeimoms) suteikiamas terminuotai, pvz., trejiems metams[footnoteRef:28]. [28:  Internetinė nuoroda: https://kauno.diena.lt/naujienos/kaunas/miesto-pulsas/socialiniuose-butuose-apgaviku-neliks-831940 ] 

Manytina, kad situacija, kai socialinio būsto nuomos sutartyse nenustatytas nuomos terminas nors ir nekelia tiesioginės korupcijos rizikos, bet neskatina asmenų elgtis sąžiningai ir atsakingai. 
Įvertinus tai, kas išdėstyta, Šiaulių miesto, Telšių ir Raseinių rajonų savivaldybėms siūlome: 
· svarstyti galimybę teisiniame reglamentavime įtvirtinti nuostatas dėl terminuotų savivaldybės ir socialinio būsto nuomos sutarčių sudarymo, jų pratęsimo ir nutraukimo.

4. [bookmark: _Hlk37760535]KORUPCIJOS RIZIKA NUOMOJANT SAVIVALDYBIŲ BŪSTĄ TARNYBINIO BŪSTO NUOMOS SĄLYGOMIS

Pagal Paramos būstui įsigyti ar išsinuomoti įstatymo 14 straipsnio 1 dalies 3 punktą[footnoteRef:29], savivaldybės būstą, t. y. tarnybinį būstą, gali nuomoti asmenims (šeimoms), kurie su savivaldybe ar jos įstaigomis yra susiję darbo santykiais ar jų esmę atitinkančiais santykiais. Savivaldybės būstai tarnybinio būsto nuomos sąlygomis yra nuomojami vadovaujantis bendrosiomis Lietuvos Respublikos civilinio kodekso ir savivaldybių būsto ir socialinio būsto nuomos aprašuose nustatytomis nuostatomis.  [29:  Internetinė nuoroda: https://e-seimas.lrs.lt/portal/legalAct/lt/TAD/673dbcc230f911e9a505bd13c24940c9  ] 

Atlikus savivaldybių būstų, nuomojamų tarnybinių būstų nuomos sąlygomis, teisinio reglamentavimo ir praktinio įgyvendinimo įvertinimą ir apibendrinus su savivaldybių atstovais susitikimų metu gautą informaciją, teikiame pastabas dėl galimų korupcijos rizikų tarnybinio būsto nuomos organizavimo srityje.
4.1. Nenustatyti aiškūs tarnybinio būsto nuomos kriterijai.
Pagal Tarnybinių gyvenamųjų patalpų naudojimo ir apskaitos tvarkos aprašo, patvirtinto Lietuvos Respublikos Vyriausybės 2001 m. liepos 11 d. nutarimu Nr. 878, nuostatas prie tarnybinių būstų priskiriami tik tie būstai, kurie yra įtraukti į tarnybinių būstų kategoriją ir nuomojami administracijos darbuotojams. Pažymėtina, kad nei Įstatyme, nei Civiliniame kodekse, nei savivaldybių, išskyrus Šiaulių miesto savivaldybę, aprašuose nenumatyti aiškūs kriterijai asmenims, pretenduojantiems nuomotis tarnybinį būstą, pavyzdžiui, neturėjimas nuosavų gyvenamų patalpų, nuosavybės teise valdomo turto arba atstumas nuo asmens gyvenamosios / darbo vietos tam tikroje teritorijoje ir pan. 
Iš analizuotos informacijos matyti, kad visos savivaldybės nuomoja savivaldybės būstus tarnybinių būstų nuomos sąlygomis, tačiau tiek teisinis tarnybinių būstų nuomos reglamentavimas[footnoteRef:30], tiek praktiniai sutarčių sudarymo ir vykdymo procesai yra taikomi skirtingai.  [30:  Šiaulių miesto savivaldybės būsto ir socialinio būsto nuomos tvarkos aprašas, patvirtintas Šiaulių miesto savivaldybės tarybos 2015 m. kovo 26 d. sprendimu Nr. T-69 „Dėl savivaldybės būsto ir socialinio būsto nuomos tvarkos aprašo patvirtinimo“; Šiaulių miesto savivaldybės būsto ir socialinio būsto nuomos tvarkos aprašas, patvirtintas Šiaulių miesto savivaldybės tarybos 2019 m. lapkričio 7 d. sprendimu Nr. T-422 „Dėl Šiaulių miesto savivaldybės būsto ir socialinio būsto nuomos tvarkos aprašo patvirtinimo“; Asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašas, patvirtintas Šiaulių miesto savivaldybės administracijos direktoriaus 2019 m. spalio 21 d. įsakymu Nr. A-1488 „Dėl asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašo, patvirtinimo“.
Telšių rajono savivaldybės būsto ir socialinio būsto nuomos tvarkos aprašas, patvirtintas Telšių rajono savivaldybės tarybos 2015 m. birželio 25 d. sprendimu Nr.T1-140 „Dėl Telšių rajono savivaldybės būsto ir socialinio būsto nuomos tvarkos aprašo patvirtinimo“; Prašymų suteikti paramą būstui įsigyti ar išsinuomoti Telšių rajono savivaldybėje nagrinėjimo tvarkos aprašas, patvirtintas Telšių rajono savivaldybės administracijos direktoriaus 2019 m. spalio 31 d. įsakymu Nr.A1-1807 „Dėl prašymų suteikti paramą būstui įsigyti ar išsinuomoti Telšių rajono savivaldybėje nagrinėjimo tvarkos aprašo patvirtinimo“.
Raseinių rajono savivaldybės būsto ir socialinio būsto nuomos tvarkos aprašas, patvirtintas Raseinių rajono savivaldybės tarybos 2018 m. kovo 22 d. sprendimu Nr. TS-124 ,,Dėl Raseinių rajono savivaldybės būsto ir socialinio būsto nuomos tvarkos aprašo patvirtinimo“; Raseinių rajono savivaldybės būsto ir socialinio būsto nuomos tvarkos aprašas, patvirtintas Raseinių rajono savivaldybės tarybos 2019 m. spalio 30 d. sprendimu Nr. TS-310 ,,Dėl Raseinių rajono savivaldybės būsto ir socialinio būsto nuomos tvarkos aprašo patvirtinimo“.] 

[bookmark: _Hlk38560467][bookmark: _Hlk38634089]Korupcijos rizikos analizės metu Šiaulių miesto savivaldybėje buvo išnuomoti 2 tarnybiniai būstai savivaldybės darbuotojams, 1 tarnybinis būstas laisvas, kurio statusas pakeistas į socialinio būsto. Taip pat savivaldybė 13 būstų yra perdavusi įstaigoms panaudos sutarties pagrindais: 1 būstą Šiaulių apskrities vyriausiajam policijos komisariatui, 1 – VšĮ Futbolo akademijai ,,Šiauliai“, 1 – VšĮ Krepšinio akademijai ,,Saulė“, 4 – Valstybiniam Šiaulių dramos teatrui, 4 – VšĮ ,,Šiaulių reabilitacijos centras“, 2 – VšĮ Respublikinei Šiaulių ligoninei, kurie, taip pat Savivaldybės tarybos sprendimais yra išnuomoti tarnybinių būstų nuomos sąlygomis. Savivaldybės atstovų teigimu panaudos sutartys yra pasirašomos vadovaujantis savivaldybės tarybos sprendimais pagal Lietuvos Respublikos vietos savivaldos įstatymo ir Lietuvos Respublikos valstybės ir savivaldybių turto valdymo, naudojimo ir disponavimo juo įstatymų reikalavimus. Įstaigų vadovai su jų darbuotojais pasirašo būstų nuomos sutartis ir Savivaldybės administracijai nėra žinomos tokių nuomos sutarčių sąlygos. Tačiau savivaldybės administracija atlieka panaudos sutarčių kontrolę, t. y. tikrina ar nėra skolų, ar pateikti visi reikalingi draudimo garantai, taip pat žino kas būstuose gyvena, todėl mano, kad vykdomos kontrolės pakanka. Laikomės nuomonės, kad savivaldybė turėtų ne tik žinoti, kas gyvena panaudos pagrindais įstaigoms perduotose būstuose, tikrinti skolas, tačiau aktyviai domėtis, ar būstas nėra subnuomojamas, taip pat, ar įstaigose yra realus poreikis nuomoti panaudos pagrindais perduotą būstą.
Telšių rajono savivaldybės teisiniame reglamentavime[footnoteRef:31] iš viso nėra nustatytų kriterijų asmenims, pretenduojantiems ar nuomojantiems tarnybinį būstą, todėl susidarė situacija, kai nuo 2011 m. buvo nuomotas tarnybinis būstas Luokės ambulatorijos darbuotojai (žinomi duomenys), nors ji tame pačiame Luokės miestelyje turėjo nuosavą gyvenamą būstą. Korupcijos rizikos analizės metu Telšių rajono savivaldybė nuomos sutartį nutraukė. [31:  Telšių rajono savivaldybės būsto ir socialinio būsto nuomos tvarkos aprašas, patvirtintas Telšių rajono savivaldybės tarybos 2015 m. birželio 25 d. sprendimu Nr.T1-140 „Dėl Telšių rajono savivaldybės būsto ir socialinio būsto nuomos tvarkos aprašo patvirtinimo“.] 

Raseinių rajono savivaldybė tarnybinio būsto nuomos sąlygomis nuomoja 8 tarnybinius būstus, iš kurių 4 būstai nuomojami savivaldybės darbuotojams ir 3 būstai nuomojami kitų įstaigų darbuotojams, t. y. 1 būstas Ariogalos pradinės mokyklos Didžiulių skyriaus mokytojai, 2 – būstai Raseinių kultūros ir sporto centro treneriams. Taip pat nuo 2017 m. savivaldybė vieną butą panaudos sutarties pagrindais yra perdavusi Šiaulių apskrities vyriausiojo policijos kamisariato Raseinių rajono policijos komisariatui, kuris būstą nuomavo policijos darbuotojai (žinomi duomenys). Korupcijos rizikos analizės metu nuomos sutartis buvo nutraukta, nes savivaldybė nustatė, kad policijos darbuotoja tarnybiniame bute nebegyvena. 
Taip pat analizuojant Raseinių rajono savivaldybės tarnybinių būstų teisinį reglamentavimą atkreiptas dėmesys į Apraše įtvirtintą kriterijų, nustatantį, kad asmenims tarnybinio būsto nuoma galima, jeigu jis savivaldybės teritorijoje neturi tinkamo būsto. Tačiau Apraše įtvirtinta formuluotė ,,tinkamas būstas“ yra dviprasmiška, vertinamojo pobūdžio, priklauso nuo vertinimą atliekančių subjektų ir dėl galimybės skirtingai interpretuoti, laikytina korupcijos riziką keliančiu veiksniu. 
Manytina, kad Telšių ir Raseinių rajonų savivadybės, tvirtindamos tarnybinių būstų nuomos sąlygų teisinį reguliavimą, turėtų aiškiai numatyti tarnybinio būsto nuomos kriterijus, peržiūrėti anksčiau sudarytas nuomos sutartis, vykdyti nuomos sutarčių kontrolę ir siekti racionaliai naudoti tarnybinius būstus arba keisti jų statusą.
Įvertinę tai, kas išdėstyta, Šiaulių miesto, Telšių ir Raseinių rajonų savivaldybėms siūlome:
· peržiūrėti tarnybinių būstų nuomos teisinį reglamentavimą, nustatyti kriterijus, kuriems esant gali būti suteikiamas tarnybinis būstas, taip pat, esant ilgalaikiams nuomos (panaudos) teisiniams santykiams, vykdyti sutačių kontrolę dėl būsto nuomos būtinumo poreikio.
	4.2. Raseinių rajono savivaldybėje neaiškus ir dviprasmiškas tarnybinių būstų nuomos reglamentavimas, plati diskrecija sudarant nuomos sutartis.
Atlikus pateiktos informacijos analizę, nustatyta, kad Raseinių rajono savivaldybės taryba 2011 m. yra patvirtinusi Savivaldybės tarnybinių gyvenamųjų patalpų nuomos tvarkos aprašą[footnoteRef:32] ir pareigybių sąrašą, kuriame nustatė kam gali būti išnuomotas būstas tarnybinio būsto nuomos sąlygomis. 2019 m. Raseinių rajono savivaldybės taryba patvirtino Savivaldybės būstų ir socialinio būsto nuomos tvarkos aprašą[footnoteRef:33], kuriuo taip pat nustatė tarnybinių būstų nuomos tvarką. Analizuojant minėtus savivaldybės teisės aktus matyti, kad jais įtvirtintas teisinis reguliavimas yra neaiškus ir dviprasmiškas. Pavyzdžiui, pagal Tarybos 2011 m. patvirtintą teisinį reguliavimą sprendimą skirti tarnybinį būstą priima Administracijos direktorius (Savivaldybės tarnybinių gyvenamųjų patalpų nuomos tvarkos aprašo 8 punktas), o naujos redakcijos Savivaldybės būstų ir socialinio būsto nuomos tvarkos aprašo nuostatos numato, kad tarnybinis būstas gali būti skiriamas tik Tarybos sprendimu (Savivaldybės būstų ir socialinio būsto nuomos tvarkos aprašo 71 punktas). Antikorupciniu požiūriu situacija, kai sprendimus dėl tarnybinių būstų skyrimo gali priimti skirtingi subjektai, t. y. Administracijos direktorius ir Taryba, yra prieštaringa, kelia korupcijos riziką, nes praktiniuose procesuose gali būti dviprasmiškai interpretuojama ir taikoma. [32:  Savivaldybės tarnybinių gyvenamųjų patalpų nuomos tvarkos aprašas, patvirtintas Raseinių rajono savivaldybės 2011 m. gruodžio 29 d. tarybos sprendimu Nr. (1.1)TS-306.]  [33:  Raseinių savivaldybės būstų ir socialinio būsto nuomos tvarkos aprašas, patvirtintas Raseinių rajono savivaldybės 2019 m. spalio 30 d. tarybos sprendimu Nr. TS-310.] 

Be to, pastebėta, kad Raseinių rajono savivaldybėje taikoma nevienoda praktika dėl tarnybinių būstų nuomos sutarčių sudarymo terminų. Pavyzdžiui, su kai kuriais nuomininkais tarnybinių būtų nuomos sutartys sudaromos tik vieneriems metams, todėl nors nuomininkui ir nesikeičia darbo santykiai ir tarnybinio būsto nuomos sąlygos, tačiau jis kiekvienais metais teikia prašymą Administracijos direktoriui dėl tarnybinio būsto nuomos sutarties pratęsimo[footnoteRef:34]. Pastebėta, kad kai kurie asmenų pateikti prašymai, pratęsti tarnybinio būsto nuomos terminą, buvo vizuoti Administracijos direktoriaus, tačiau neregistruoti dokumentų valdymo sistemoje, kas kelia galimą korupcijos pasireiškimo tikimybę dėl tiesioginio Administracijos direktoriaus ir nuomininko, norinčio pratęsti nuomos sutartį, betarpiško bendravimo.  [34:  (žinomi duomenys) 2019 m. gegužės 24 d. prašymas pratęsti tarnybinio būsto, esančio Rytų g. (žinomi duomenys), Raseiniai, nuomos sutartį.
(žinomi duomenys) 2019 m. gegužės 22 d. prašymas pratęsti tarnybinio būsto, esančio Ateities g. (žinomi duomenys), Raseiniai, nuomos sutartį.
(žinomi duomenys) 2017 m. birželio 1 d. prašymas pratęsti tarnybinio būsto, esančio Ateities g. (žinomi duomenys), Raseiniai, nuomos sutartį.] 

Tuo tarpu savivaldybėje yra taikoma ir kitokia būstų, nuomojamų tarnybinių būstų nuomos sąlygomis, sutarčių sudarymo praktika, nes kai kurių tarnybinių būstų nuomos sutartys galioja nuo sutarčių sudarymo dienos ir nuomininkai Administracijos direktoriui kasmet neteikia prašymų dėl nuomos sutarčių pratęsimo. Tai reiškia, kad šios tarnybinių būstų nuomos sutartys galioja iki darbuotojų darbo santykių pabaigos. 
Pavyzdžiui, tarnybinio būsto, Rytų g. (žinomi duomenys), Raseiniai, 2009 m. rugsėjo 7 d. sutartis Nr. 18, sudaryta su savivaldybės darbuotoja (žinomi duomenys) netęsta nuo sutarties sudarymo, kai tuo tarpu, tarnybinių būstų: Ateities g. (žinomi duomenys), Raseiniai, nuomos sutartis sudaryta su savivaldybės darbuotoja (žinomi duomenys), Rytų g. (žinomi duomenys), Raseiniai, nuomos sutartis sudaryta su (žinomi duomenys), Maironio g. (žinomi duomenys), Raseiniai, nuomos sutartis sudaryta su (žinomi duomenys) Administracijos direktoriaus sprendimais tęstos kas vieneri metai.
Analizuojant teisinį reglamentavimą, neaišku, kuo remiantis Administracijos direktorius nustatė, kad tarnybinių būstų nuomos sutartys turi būti sudaromos vienerių metų terminui, ir esant kokiems vertinimo kriterijams po metų pats sprendžia dėl būsto nuomos termino pratęsimo. 
Manytina, kad nevienodos sąlygos ir dviprasmiški sprendimai antikorupciniu požiūriu yra ydingi ir laikytini korupcijos rizikos veiksniu, todėl savivaldybėje, vengiant galimo piktnaudžiavimo, turėtų būti įvertintas sutarčių sudarymo procesas ir visiems nuomininkams nustatytos vienodos sąlygos dėl tarnybinių būstų nuomos.
Įvertinę tai, kas išdėstyta, Raseinių rajono savivaldybei siūlome:
· [bookmark: _Hlk40086095]teisiniame reguliavime suderinti neaiškias ir dviprasmiškas nuostatas dėl tarnybinio būsto skyrimo procedūros ir sprendimą priimančio subjekto; 
· suvienodinti tarnybinių būstų nuomos sutarčių sudarymo tvarką, kad visais atvejais būtų laikomasi vienodų ir aiškių tarnybinių būstų nuomos sutarčių sudarymo / tęsimo sąlygų.
4.3. Raseinių rajono savivaldybėje neanalizuojamas ir nevertinamas racionalesnis gyvenamųjų patalpų panaudojimas socialinio būsto laukiantiems asmenims (šeimoms).
Raseinių rajono savivaldybė 2019 m. gruodžio 10 d. raštu Nr. 4-10-772 informavo, kad 2019 m. keitė dviejų tarnybinių būstų paskirtį į savivaldybės socialinį būstą, nes ilgą laiką šie būstai buvo nenaudojami. Taip pat savivaldybės atstovų teigimu, Raseinių rajono savivaldybės būstų fonde nuo senų laikų yra du butai[footnoteRef:35], skirti tremtinių apgyvendinimui, nors šiuo metu asmenų, turinčių tremtinių statusą ir pageidaujančių apsigyventi Raseiniuose, nėra. Todėl tremtinių apgyvendinimui skirti būstai Administracijos direktoriaus sprendimu nuomojami tarnybinio arba socialinio būsto nuomos sąlygomis[footnoteRef:36].  [35:  Savivaldybės būsto fonde esantys būstai: Ateities g. (žinomi duomenys), Šiauliai, Rytų g. (žinomi duomenys), Raseiniai.]  [36:  Internetinė nuoroda: https://e-seimas.lrs.lt/portal/legalAct/lt/TAD/TAIS.196050/JsXkZxdvSC ] 

Susipažinus su tremtiniams skirtų būstų nuomos dokumentais pastebėta, kad nors savivaldybėje yra daug asmenų laukiančių socialinio būsto, tačiau klausimai dėl tremtiniams skirto būsto racionalesnio panaudojimo nebuvo sprendžiami. Savivaldybės atstovų teigimu, Administracijos direktoriaus sprendimu minėti būstai yra nuomojami savivaldybės ir įstaigų darbuotojams tarnybinio būsto nuomos sąlygomis, taip pat kaip savivaldybės būstas, sudarant vienerių metu nuomos sutartis. Tam tikrais laikotarpiais tremtinių apgyvendinimui skirti būstai buvo laisvi ir neišnuomoti. Pavyzdžiui, būstas Ateities g. (žinomi duomenys), Raseiniai, ilgą laiko tarpą, t. y. nuo 2015 m. iki 2017 m. lapkričio mėn., buvo neapgyvendintas. 
Įvertinę tai, kad ir korupcijos analizės metu vienas tremtiniams skirtas būstas buvo laisvas, laikomės nuomonės, kad savivaldybė nesiima aktyvesnių priemonių, nesikreipia į Lietuvos Respublikos socialinės apsaugos ir darbo ministeriją dėl tremtiniams skirtų būstų statuso pakeitimo, taip pat neieško galimybių racionaliau panaudoti būstus socialinio būsto nuomos laukiančių asmenų poreikiams tenkinti, todėl aiškios tvarkos stoka antikorupciniu požiūriu laikytina ydinga ir taisytina.
Įvertinę tai, kas išdėstyta, Raseinių rajono savivaldybei siūlome:
·  imtis aktyvesnių priemonių, kreiptis į Lietuvos Respublikos socialinės apsaugos ir darbo ministeriją dėl tremtiniams skirtų būstų statuso pakeitimo ir siekti, kad visi laisvi ir tinkantys gyventi savivaldybės būstai būtų panaudoti socialinio būsto nuomos laukiančių asmenų (šeimų) poreikiams tenkinti.

5. KORUPCIJOS RIZIKA SAVIVALDYBĖS BŪSTO IR SOCIALINIO BŪSTO BŪKLĖS GERINIMO (REMONTO) DARBŲ ORGANIZAVIMO SRITYJE
Savivaldybės privalo vykdyti nuosavybės teise valdomo būsto būklės gerinimo (remonto) darbus, atlikti kapitalinį arba paprastąjį remontą, rūpintis, administruoti, pritaikyti savivaldybės ir socialinį būstą, kad būtų sudarytos sąlygos išnuomoti didesniam socialinio būsto nuomos laukiančiųjų asmenų (šeimų) skaičiui. Nustatyta, kad nagrinėjamos savivaldybės būsto būklės gerinimo (remonto) darbus atlieka iki nuomininkų apgyvendinimo, taip pat tada, kai gauna nuomininkų prašymus dėl tam tikrų remonto darbų atlikimo. Tačiau viešoje erdvėje yra publikuojama, jog savivaldybės neskiria pakankamai dėmesio socialinio būsto remontui, o asmenys (šeimos) dėl remonto darbų atlikimo priversti kreiptis ne vieną kartą. Dažnai savivaldybėse socialinio būsto nuomininkų prašymai netenkinami, bet nurodoma, kad pagal sutartinius įsipareigojimus nuomininkai yra patys atsakingi už nuomojamo būsto paprastąjį remontą[footnoteRef:37].  [37:  Internetinė nuoroda: https://pzinios.lt/2018/07/07/so%C2%ADcia%C2%ADli%C2%ADniu-bus%C2%ADtu-kon%C2%ADtro%C2%ADle-var%C2%ADgo-va%C2%ADka%C2%ADrie%C2%ADne/;
http://tzinios.lt/apleisto-socialinio-busto-remontas-nuomininkes-rupestis/.] 

Iš pateiktų dokumentų matyti, kad Šiaulių miesto savivaldybė būsto būklės gerinimo (remonto) darbams 2018 m. panaudojo 109 134,26 Eur, 2019 m. – 92 695,38 Eur lėšų.
Telšių rajono savivaldybė 2018 m. socialinio būsto remontui panaudojo apie 59 000 Eur, 2019 m. – apie 54 000 Eur. 2018 m. savivaldybė, vykdydama viešųjų pirkimų procedūras, socialinio būsto būklės gerinimo (remonto) darbų paslaugas pirko iš: SĮ Telšių butų ūkio – bendra sutarčių vertė 5 673,27 Eur (su PVM), UAB „Vinkelis ir Ko“[footnoteRef:38] sutarties vertė 7 970,00 Eur (su PVM), UAB „Virbarta“[footnoteRef:39] sutarties vertė 6 118,56 Eur (su PVM) ir UAB „Napsita“[footnoteRef:40] sutarties vertė 11 546,93 Eur (su PVM). 2019 m. savivaldybė socialinio būsto būklės gerinimo (remonto) darbus pirko iš SĮ Telšių butų ūkio – bendra sutarčių vertė 11 663,86 Eur (su PVM); UAB „Vinkelis ir Ko“ – bendra sutarčių vertė 10 230,17 Eur (su PVM) ir UAB „Jumaida“[footnoteRef:41] – sutarties vertė 14 157,00 Eur (su PVM). [38:  Internetinė nuoroda: http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=50&vpt_unite=&filter_tender=&filter_number=&filter_proctype=&filter_authority=&filter_jarcode=180878299&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=141681432&filter_agreement_type=]  [39:  Internetinė nuoroda: http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=50&vpt_unite=&filter_tender=&filter_number=&filter_proctype=&filter_authority=&filter_jarcode=180878299&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=180238153&filter_agreement_type=]  [40:  Internetinė nuoroda: 
http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=50&vpt_unite=&filter_tender=&filter_number=&filter_proctype=&filter_authority=&filter_jarcode=180878299&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=302855054&filter_agreement_type=]  [41:  Internetinė nuoroda: 
http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=50&vpt_unite=&filter_tender=&filter_number=&filter_proctype=&filter_authority=&filter_jarcode=180878299&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=302489906&filter_agreement_type=] 

Raseinių rajono savivaldybė socialinių būstų remonto darbų paslaugų viešuosius pirkimus organizuoja ne tiesiogiai, bet per savivaldybės valdomą įmonę - SĮ ,,Raseinių butų ūkis“, kuri buvo sudariusi sutartis su UAB ,,Brosta“[footnoteRef:42] 2018 m. – 55 000 Eur sumai, 2019 m. – 53 000 Eur sumai. Be to, pagal atskirus įmonės prašymus savivaldybė 2018 m. SĮ ,,Raseinių butų ūkis“ socialinių būstų remontui papildomai skyrė 16 473,21 Eur[footnoteRef:43], 2019 m. – 19 109,88 Eur[footnoteRef:44]. [42:  Internetinė nuoroda: 
http://www.cvpp.lt/index.php?option=com_vptpublic&task=sutartys&Itemid=109&filter_show=1&filter_limit=50&vpt_unite=&filter_tender=&filter_number=&filter_proctype=&filter_authority=&filter_jarcode=302044607&filter_purchaseCode=&filter_cpv=&filter_valuefrom=&filter_valueto=&filter_contractdate_from=&filter_contractdate_to=&filter_expirationdate_from=&filter_expirationdate_to=&filter_supplier=&filter_supplier_jarcode=303248413&filter_agreement_type=]  [43:  Raseinių rajono savivaldybės administracijos direktoriaus 2018 m. rugpjūčio 24 d. įsakymas Nr. A1-805, kuriuo SĮ ,,Raseinių butų ūkis“ socialinių būstų remontui papildomai skirta 16 473,21 Eur.]  [44:  Raseinių rajono savivaldybės administracijos direktoriaus 2019 m. sausio 23 d. įsakymas Nr. A1-72 dėl 2 358,62 Eur; 2019 m. kovo 13 d. įsakymas Nr. A1-232 dėl 1 469 Eur, 2019 m. balandžio 10 d. įsakymas Nr. A1-341 dėl 7 292,8 Eur, 2019 m. gegužės 15 d. įsakymas Nr. A1-453 dėl 280 Eur, 2019 m. gruodžio 11 d. įsakymas Nr. A1-1222 dėl 7 709,46 Eur. ] 

Išanalizavus nagrinėjamų savivaldybių būsto būklės gerinimo (remonto) darbų organizavimo procesą, darytina išvada, kad yra korupcijos rizika dėl šio korupcijos rizikos veiksnio:
5.1. Nereglamentuotas savivaldybės būsto ir socialinio būsto būklės gerinimo (remonto) darbų organizavimo procesas.
Nustatyta, kad Šiaulių miesto savivaldybėje už socialinio būsto remonto darbų organizavimą yra atsakingas Žmogaus gerovės ir ugdymo departamento Socialinių išmokų ir kompensacijų skyriaus Socialinio būsto poskyris (toliau – Poskyris), kuris iš viso per metus gauna apie 3 000 prašymų, iš kurių didelė dalis yra dėl būsto būklės gerinimo (remonto) darbų atlikimo. Gavus asmenų prašymą atsakingi darbuotojai išsiaiškina situaciją, vyksta apžiūrėti būstų, daugeliu atvejų surašo apžiūros aktus, daro fotofiksaciją, tačiau smulkių remonto darbų neorganizuoja (pavyzdžiui, dėl krano, durų, rozečių spynos pakeitimų, pelėsio atsiradimo ir pan.). Savivaldybės atstovų teigimu yra tenkinami tik tie prašymai, kuriais kreipiamasi dėl avarinės būklės darbų likvidavimo, krosnių remonto darbų organizavimo ir pan., nes remiamasi nuomininkų pasirašytomis sutartimis, kuriose jie yra įsipareigoję savo lėšomis atlikti būsto paprastojo remonto darbus. Išskiriamas prašymų dėl langų keitimo nagrinėjimas, nes Poskyrio atsakingas darbuotojas, gavęs asmenų (šeimų) prašymus keisti socialinio būsto langus, pildo „Microsoft Excel“ programoje lentelę, po to, esant galimybei organizuoja viešuosius pirkimus ir eilės tvarka keičia socialinio būsto langus. Pažymėtina, kad dėl nepakankamos kontrolės ,,Microsoft Excel“ programoje sudarytoje lentelėje informaciją suvedantis darbuotojas gali bet kada ją koreguoti, t. y. perrašyti, keisti ar pataisyti, ir tai mažina procedūros skaidrumą bei didina korupcijos pasireiškimo tikimybę. 
Be to, susipažinus su lentelės duomenimis matyti, kad nagrinėjamu laikotarpiu dėl langų keitimo buvo gauti 33 asmenų prašymai, t. y. vieni prašymai pateikti telefonu, kiti registruoti dokumentų valdymo sistemoje, taip pat vieniems asmenims langų keitimas atliktas vykdant nuomininko ir savivaldybės sutartinius įsipareigojimus (pavyzdžiui, dviejų būstų (Draugystės pr. (žinomi duomenys), Šiauliai, langai pakeisti pagal nuomos sutarties reikalavimus), kitiems asmenims langai pakeisti eilės tvarka pagal prašymo pateikimo datą. 
Atkreiptinas dėmesys, kad savivaldybė teisiniame reguliavime nėra detalizavusi paprastojo remonto darbų atlikimo apimties, t. y. kokius remonto darbus nuomininkas visada atlieka savo lėšomis, o kokius remonto darbus savivaldybė atlieka, kaip būsto savininkė, todėl, pavyzdžiui, neaišku kuo remiantis savivaldybėje neatliekamas durų keitimas, kuris pagal Statybos techninio reglamentą STR 1.01.08:2002 „Statinio statybos rūšys“ kaip ir langų keitimas yra priskiriamas prie paprastojo remonto darbų. 
Manytina, kad savivaldybėje, siekiant procesų aiškumo, turėtų būti reglamentuota būstų būklės gerinimo (remonto) darbų atlikimo tvarka, aiškiai nustatyta, kokiais kriterijais remiamasi priimant sprendimus dėl socialinio būsto paprastojo remonto darbų organizavimo, taip pat, kokia tvarka kaupiama su būstų remontais susijusi informacija, kokiais atvejais surašomi apžiūros aktai, kada daromos fotofiksacijos ir pan.
Telšių rajono savivaldybė rašte nurodė, kad visi savivaldybės ir socialinio būsto nuomininkai yra sudarę sutartis su SĮ Telšių butų ūkis, todėl dėl remonto darbų kreipiasi į minėtą įmonę arba į savivaldybės administraciją. SĮ Telšių butų ūkis smulkius remonto darbus atlieka savo lėšomis, o dėl didesnės apimties darbų, pavyzdžiui, langų keitimo, raštu kreipiasi į savivaldybės administraciją, kuri atsižvelgusi į biudžete numatytus asignavimus, priima sprendimus dėl remonto darbų atlikimo / neatlikimo. Susipažinus su pateikta informacija matyti, kad socialinio būsto nuomininkai prašymus dėl būsto remonto atlikimo teikia tiek savivaldybės administracijai, tiek SĮ Telšių butų ūkiui. Savivaldybės administracija 2018–2019 m. gavo apie 50 prašymų, tačiau jų nagrinėjimui tik nuo 2019 m. gegužės 31 d. yra sudaryta komisija[footnoteRef:45]. Pastebėta, kad teisiniame reguliavime nėra aiškiai nustatyta, kokius asmenų (šeimų) prašymus dėl remonto darbų atlikimo nagrinėja komisija ir kokius prašymus nagrinėja savivaldybės valdoma įmonė, taip pat, kokiems prašymams savivaldybėje yra teikiamas prioritetas arba kokių remonto darbų savivaldybė iš viso neorganizuoja, todėl gali susidaryti situacija dėl nevienodos praktikos tenkinant nuomininkų prašymus. [45:  Administracijos direktoriaus 2019 m. gegužės 31 d. įsakymu Nr. A1-821 sudaryta komisija į kurios sudėtį paskirti: Statybos ir urbanistikos skyriaus vedėjas (komisijos pirmininkas), Statybos ir urbanistikos skyriaus Statybos poskyrio vyriausiasis specialistas, Ekonomikos ir turto valdymo skyriaus vedėjo pavaduotoja, SĮ Telšių butų ūkio direktoriaus pavaduotojas. ] 

Raseinių rajono savivaldybės įmonė ,,Raseinių butų ūkis“ 2019 m. gruodžio 19 d. raštu Nr. 704 informavo, kad 2018 m. dėl socialinio būsto remonto darbų buvo gauti 6 prašymai, 2019 m. – 3 prašymai, kurie visi tenkinti. Korupcijos riziką kelia tai, savivaldybėje taip pat nereglamentuota ir neaiški socialinio būsto būklės gerinimo (remonto) darbų organizavimo tvarka. Kita vertus, savivaldybė socialinių būsto remonto darbų paslaugų viešuosius pirkimus organizuoja ne tiesiogiai – tokiu būdu kontroliuodama ir vertindama sąmatų teisingumą ir atliktų darbų kokybę, bet per tarpininką, t. y. savivaldybės įmonę, kuri neaišku, kuo remiasi planuodama socialinio būsto remonto darbus ir kokiems remonto darbams teikia prioritetą, jeigu skiriamų lėšų nepakanka. Taip pat, atkreipėme dėmesį, kad nagrinėjamu laikotarpiu SĮ ,,Raseinių butų ūkis“ visų socialinio būsto remonto darbų, t. y. durų, langų keitimo, vonios, šildymo sistemos, sanitarinio mazgo įrengimą ir pan., paslaugas pirko iš tos pačios įmonės[footnoteRef:46], kurios vadovas ir vienintelis akcininkas (duomenys žinomi) yra Raseinių rajono savivaldybės tarybos nario (žinomi duomenys) sūnus, todėl, kai savivaldybės įmonė kaip perkančioji organizacija ne vienerius metus viešųjų pirkimų metu kviečia dalyvauti UAB ,,Brosta“, kyla korupcijos rizika dėl savivaldybės politikoje dalyvaujančių asmenų galimo suinteresuotumo ir įtakos.  [46:  Internetinė nuoroda: https://rekvizitai.vz.lt/imone/brosta/konkursai/ ] 

Be to, neaišku, ar savivaldybės įmonė tinkamai planuoja socialinio būsto remontui skiriamų lėšų panaudojimą, nes tiek 2018 m., tiek 2019 m. SĮ ,,Raseinių butų ūkis“ savivaldybės skiriamų lėšų nepakako ir Administracijos direktorius, atsižvelgdamas į įmonės direktoriaus prašymą, skyrė papildomą finansavimą. 
Apibendrinus gautą informaciją matyti, kad kai kuriose savivaldybėse, išskyrus Raseinių rajono savivaldybę, gaunama pakankamai daug nuomininkų prašymų dėl įvairių būsto būklės gerinimo (remonto) darbų atlikimo, pavyzdžiui, pelėsio pašalinimo, durų keitimo, balkono remontų, dušo įrengimo, pamatų apšiltinimo ir pan., nes socialinio būsto paramą gaunantiems asmenims, pagal sutartinius įsipareigojimus atlikti būstų paprastojo remonto darbus, lėšų nepakanka. Antikorupciniu požiūriu riziką kelia tai, kad savivaldybėse nėra aiškiai nustatyta asmenų (šeimų) prašymų nagrinėjimo tvarka, nes vieni prašymai yra teikiami Administracijos direktoriui, kiti atsakingam struktūriniam padaliniui, arba – savivaldybės valdomai įmonei. Taip pat nevykdomas remonto darbų planavimas, teisiniame reglamentavime nenustatyti remonto darbų vertinimo kriterijai bei prioritetai. Tam tikrais atvejais dėl biurokratinių susirašinėjimų ir aiškiai nereglamentuotų procesų asmenys teikia ne vieną prašymą, kreipiasi į žiniasklaidą[footnoteRef:47] ir visais įmanomais būdais siekia įrodyti, kad jų turimų lėšų nepakanka ne tik būsto remonto darbų atlikimui, bet ir kasdieninių poreikių tenkinimui. Savivaldybės turėtų atlikti detalesnę socialinio būsto remonto darbų poreikio analizę, įvertinti problemas ir pagal gautus rezultatus suplanuoti priemones, kurios ateityje mažintų administracinę naštą, vykdomą dėl socialinių būstų būklės gerinimo. [47:  Internetinė nuoroda: http://tzinios.lt/apleisto-socialinio-busto-remontas-nuomininkes-rupestis/] 

Manytina, kad siekiant sudaryti vienodas, aiškias ir korupcijai atsparias sąlygas savivaldybės turi aiškiai nustatyti prašymų nagrinėjimo procedūras, konkrečius terminus, remonto darbų atlikimo kriterijus, nes priešingu atveju dėl nevienodos praktikos tam tikri sprendimai gali būti neobjektyvūs ir neskaidrūs. 
Įvertinę tai, kas išdėstyta, Šiaulių miesto, Telšių ir Raseinių rajonų savivaldybėms siūlome:
· aiškiai reglamentuoti socialinio būsto būklės gerinimo (remonto) darbų organizavimo tvarką, nustatyti asmenų prašymų nagrinėjimo ir dokumentavimo tvarką, taip pat kriterijus pagal kuriuos būtų vertinamas socialinio būsto būklės gerinimo (remonto) darbų organizavimo procesas;
· kaupti su socialinio būsto būkle susijusią informaciją, taip pat siekiant efektyviau naudoti savivaldybių biudžeto lėšas, atlikti detalesnę būtinų remonto darbų analizę, proporcingai ir nuosekliai planuoti darbų organizavimą, kad būstai nebūtų nugyvenami, dėl ko vėliau bus būtina investuoti į jų remontą;
· Raseinių rajono savivaldybei svarstyti galimybę socialinio būsto būklės gerinimo (remonto) darbų viešuosius pirkimus vykdyti tiesiogiai ir užtikrinti šių lėšų panaudojimo kontrolę.




















MOTYVUOTOS IŠVADOS
1. [bookmark: _Hlk9937224][bookmark: _Hlk37786006]Išanalizavus korupcijos riziką savivaldybių socialinio būsto įsigijimo veiklos srityje nustatyti šie korupcijos rizikos veiksniai:
1.1. Telšių ir Raseinių rajonų savivaldybėse nustatant socialinio būsto pirkimo sąlygas, pasiūlymų vertinimo kriterijus neužtikrinamas skaidrumo principo įgyvendinimas, asmenims paliekama plati diskrecija veikti savo nuožiūra, todėl neaišku, kuo remiantis patvirtintas perkamų tam tikrų būstų poreikis, į ką atsižvelgiama nustatant socialinio būsto pirkimo technines, ekonomines charakteristikas (privalumus), taip pat būstų vertinimo parametrų lyginamuosius svorius. 
1.2. Savivaldybėse neaiški Socialinio būsto pirkimo komisijų narių skyrimo tvarka, teisiniame reglamentavime nėra aiškiai nustatyta, kada komisija keičiama, kokius reikalavimus turi atitikti į komisiją skiriami asmenys, taip pat kaip vertinama komisijos narių nepriekaištinga reputacija ir kaip užtikrinamas komisijos narių rotavimo, nusišalinimo mechanizmas. Nepakankamai išsamiai rengiami komisijų posėdžių protokolai, jie neviešinami savivaldybių internetinėse svetainėse.
1.3. [bookmark: _Hlk37767046]Savivaldybių socialinio būsto pirkimo veiklos organizavimo srityje neatskirtos pirkimo vykdymo, nuomos organizavimo ir veiklos kontrolės funkcijos, tie patys asmenys dalyvauja visuose socialinio būsto pirkimo organizavimo procedūrose.
1.4. [bookmark: _Hlk37767197]Telšių ir Raseinių rajonų savivaldybėse perkant nekilnojamo turto vertinimo paslaugas neužtikrinamas išsamus rinkos tyrimo atlikimas ir turto vertinimo paslaugas teikiančių tiekėjų konkurencija.
1.5. Savivaldybėse nereglamentuota, kas kartu su turto vertintoju dalyvauja vertinamo būsto apžiūros procese, taip pat neįtvirtintos nuostatos, kad šie asmenys privalo laikytis konfidencialumo, nešališkumo reikalavimų.
1.6. [bookmark: _Hlk37767333]Savivaldybėse turto vertintojams suteikta diskrecija savo nuožiūra pasirinkti turto vertinimo metodą ir lyginamojo metodo skaičiavimą, taip pat savivaldybėse neįvertinti nepriklausomų turto vertintojų ataskaitose pateikti duomenys, kurie gali turėti įtakos galimai neobjektyviam perkamo socialinio būsto vertės nustatymui.
1.7. [bookmark: _Hlk37767389]Telšių rajono savivaldybės tarybos sprendimai, kuriais tvirtinami perkamo socialinio būsto pirkimo sandoriai, neinformatyvūs, ribojantys informacijos prieinamumą.
2. Išanalizavus korupcijos riziką savivaldybės socialinio būsto skyrimo ir kontrolės vykdymo srityje nustatyti šie korupcijos rizikos veiksniai:
2.1. [bookmark: _Hlk37767489][bookmark: _Hlk37767534][bookmark: _Hlk37767570]Savivaldybių darbuotojai, pagal eiliškumą teikdami pasiūlymus sąraše esantiems asmenims (šeimoms) gali veikti savo nuožiūra, taip pat asmenų (šeimų) ir socialinio būsto atranka yra neautomatizuota, negalimas tam tikrų duomenų atkūrimas.
2.2. [bookmark: _Hlk37767617]Šiaulių miesto savivaldybėje nereglamentuotas prašymų atidėti siūlymų išnuomoti socialinį būstą nagrinėjimas, nenustatytas šio proceso aiškus teisinis reguliavimas, terminai, sprendimų priėmimo kontrolė.
2.3. Sudarytos neterminuotos savivaldybės ar socialinio būsto nuomos sutartys neskatina nuomininkų saugoti būstą, taip pat ieškoti galimybių didinti savo pajamas, todėl nemotyvuoja jaunų ir darbingų asmenų elgtis sąžiningai ir atsakingai, nenugyventi socialinio būsto.
3. Išanalizavus korupcijos riziką nuomojant savivaldybės būstą tarnybinio būsto nuomos sąlygomis nustatyti šie korupcijos rizikos veiksniai:
3.1. Telšių ir Raseinių rajonų savivaldybėse neaiškus tarnybinių būstų nuomos reglamentavimas, nenustatyti tarnybinio būsto nuomos kriterijai, nevykdoma nuomos sutarčių kontrolė, taip pat ne visada siekiama racionaliai naudoti tarnybinius būstus arba keisti jų statusą.
3.2. Raseinių rajono savivaldybėje teisiniame reguliavime nesuderintos ir dviprasmiškos procedūros dėl tarnybinio būsto skyrimo, plati diskrecija sudarant /pratęsiant nuomos sutartis.
3.3. Raseinių rajono savivaldybėje neanalizuojamas ir nevertinamas racionalesnis gyvenamųjų patalpų panaudojimas socialinio būsto laukiantiems asmenims (šeimoms), savivaldybė nesiima aktyvesnių priemonių dėl tremtiniams apgyvendinti skirtų būstų statuso pakeitimo.
4. Išanalizavus korupcijos riziką savivaldybių būsto ir socialinio būsto būklės gerinimo (remonto) darbų organizavimo srityje nustatytas korupcijos rizikos veiksnys:
4.1. Nereglamentuotas savivaldybės būsto ir socialinio būsto būklės gerinimo (remonto) darbų organizavimas, nenustatytos prašymų nagrinėjimo procedūros, terminai, remonto darbų atlikimo atrankos kriterijai, neatliekama socialinio būsto remonto darbų analizė, proporcingai ir nuosekliai neplanuojamas darbų vykdymas.

PASIŪLYMAI
	1. Siekdami, kad savivaldybėse socialinio būsto įsigijimo veikla būtų efektyvesnė ir skaidresnė, siūlome:
1.1. Telšių ir Raseinių rajonų savivaldybėms atsisakyti taikomos praktikos, kai rengiant socialinio būsto pirkimo dokumentus yra suteikiamos asmenims per plačios galimybės veikti savo nuožiūra, kuomet priimami sprendimai dėl socialinio būsto pirkimo dokumentų tvirtinimo;
1.2. Telšių ir Raseinių rajonų savivaldybių komisijų darbo reglamentuose įtvirtinti funkcijas dėl visų socialinio būsto pirkimo etapų vykdymo, t. y. pirkimo būdo parinkimo, terminų, techninių, ekonominių ir kitokių pirkimo dokumentuose nustatytų sąlygų ir vertinimo kriterijų nustatymo. 
1.3. Savivaldybėms užtikrinti, kad Socialinio būsto pirkimo komisijos sprendimai dėl pirkimo poreikio įgyvendinimo alternatyvų, perkamų objektų techninių ir ekonominių duomenų, pasiūlymų vertinimo kriterijų, parametrų lyginamųjų svorių paskirstymo būtų tinkamai argumentuoti, juose aiškiai būtų nurodomi komisijos narių motyvai ir paaiškinimai. Taip pat perkamo būsto apžiūros ir vertinimo metu komisijos nariams dokumentuose aiškiai pagrįsti skiriamus balus.
1.4. Savivaldybėms teisiniame reglamentavime įtvirtinti nuostatas dėl Socialinio būsto pirkimo komisijos narių atrankos proceso, taip pat nustatyti, kokius reikalavimus (nepriekaištingą reputaciją, patirtį, kvalifikaciją, specialias žinias ar pan.) turi atitikti į komisiją skiriamas asmuo.
1.5. Savivaldybėms detaliau reglamentuoti Socialinio būsto pirkimo komisijos veiklą, nustatyti kokiems pagrindams esant ji keičiama, taip pat aiškiai nustatyti komisijos narių rotavimo ir nusišalinimo mechanizmą.
1.6. Savivaldybėms spręsti dėl Socialinio būsto pirkimo komisijos veiklos dokumentų viešinimo ir posėdžių įrašų darymo.
1.7. Savivaldybėms užtikrinti, kad būtų atskirtos socialinio būsto pirkimo, nuomos organizavimo, sprendimų priėmimo ir veiklos kontrolės vykdymo funkcijos ir į Socialinio būsto pirkimo komisijos sudėtį neskirti darbuotojų, kurių tiesioginės funkcijos susijusios su socialinio būsto veiklos kontrolės vykdymu.
1.8. Telšių ir Raseinių rajonų savivaldybėms užtikrinti Socialinių būtų pirkimo komisijos nešališkumą, kad asmenys, įgalioti priimti sprendimus dėl socialinio būto pirkimo, paraiškų vertinimo, derybų organizavimo, geriausios pasiūlytos turto kainos nustatymo, kartu su turto vertintoju nedalyvautų būsto rinkos vertės nustatymo procese.
1.9. Telšių ir Raseinių rajonų savivaldybėms siekiant, kad paslaugoms įsigyti skirtos lėšos būtų naudojamos racionaliai, įvertinti perkamų turto vertinimo paslaugų teikimo ekonomiškumą, ir esant pagrindui, spręsti dėl naujų viešųjų pirkimų procedūrų inicijavimo.
1.10. Telšių ir Raseinių rajonų savivaldybėms vykdant turto vertinimo paslaugų pirkimą, užtikrinti veiksmingą tiekėjų konkurenciją ir apklausti kuo daugiau tiekėjų. 
1.11. Savivaldybėms sudarant sutartis su turto vertintojais, aptarti nuostatas dėl būsto turto vertinimo metodo ir skaičiavimo būdo parinkimo. Reglamentuoti, kas kartu su turto vertintoju dalyvauja vertinamo būsto apžiūros procese, taip pat įtvirtinti nuostatas, kad šie asmenys laikytųsi konfidencialumo, nešališkumo reikalavimų;
1.12. Savivaldybėms analizuoti ir objektyviai vertinti turto vertintojų pateiktas ataskaitas dėl turto rinko vertės nustatymo, o nustačius neatitikimus ar kitus neaiškumus kreiptis į turto vertintojus dėl sutartinių įsipareigojimų įvykdymo, o nepavykus išspręsti klausimo ar pasikartojant klaidoms ataskaitose, kreiptis dėl nepriklausomų turto vertintojų veiklos patikrinimo.
1.13. Tarybos sprendimuose, tvirtinant socialinio būsto pirkimo sandorius, aiškiai nurodyti informaciją, identifikuojančią perkamą objektą, taip pat kokiu Socialinio būsto pirkimo komisijos sprendimu yra remiamasi ir kokios lėšos yra naudojamos.
1.14. Viešųjų pirkimų tarnybai, kartu su Audito, apskaitos, turto vertinimo ir nemokumo valdymo tarnyba prie Lietuvos Respublikos finansų ministerijos, – svarstyti galimybę parengti turto vertinimo paslaugų pirkimo gaires ar rekomendacijas, kuriose būtų detalizuotas turto vertinimo paslaugų sutarčių sudarymas, šalių turto vertinimo metodo ir skaičiavimo būdo pasirinkimas, taip pat numatyti aiškūs reikalavimai kaip  turto vertintojai lyginimui turi pasirinkti objektus, jeigu tam tikrose vietovėse esamo būsto vertinimui nebus galimybės taikyti lyginamojo metodo, nes iš viso nebus įvykusių analogiškų arba panašaus turto pirkimo / pardavimo sandorių.
2. Siekdami, kad savivaldybėse socialinio būsto skyrimas ir kontrolė būtų efektyvesnė ir skaidresnė, siūlome:
2.1. Savivaldybėms teisiniame reglamentavime įtvirtinti ir periodiškai vykdyti laisvų socialinių būstų nuomos siūlymų teikimo kontrolę, taip pat aiškiai nustatyti, kokiais atvejais sprendimus dėl socialinio būsto nuomos siūlymo priima ne atsakingas darbuotojas ar struktūrinis padalinys, bet komisija;
2.2. Savivaldybėms teisiniame reglamentavime aiškiai nustatyti per kiek laiko laisvus / atsilaisvinusius ir asmens (šeimos) poreikius atitinkančius socialinius būstus, savivaldybės administracija privalo siūlyti laukiantiesiems. Ataskaitose (informacinėse programose) fiksuoti ir vykdyti einamąją laisvų socialinių būstų kontrolę, t. y. kada priimti sprendimai siūlyti būstą, kada asmenims (šeimoms) teikti pasiūlymai ir pan.
2.3. Savivaldybėms svarstyti galimybę duomenis apie laisvus / atsilaisvinusius būstus tvarkyti automatizuotai informacinių sistemų pagalba, tokiu būdu sumažinant su žmogiškuoju veiksniu susijusias klaidas ir galimą korupcijos riziką. Taip pat teikti pasiūlymus Socialinės apsaugos ir darbo ministerijai dėl SPIS sistemos galimo tobulinimo.
2.4. Savivaldybėms teisiniame reglamentavime aiškiai nustatyti per kiek laiko laisvus / atsilaisvinusius ir asmens (šeimos) poreikius atitinkančius socialinius būstus, savivaldybės administracija privalo siūlyti laukiantiesiems.
2.5. Šiaulių miesto savivaldybei vidaus teisės aktais reglamentuoti prašymų, atidėti socialinio būsto nuomos siūlymo teikimą, nagrinėjimo tvarką, nustatyti terminus, taip pat sąlygas ir priežastis, kurioms esant asmuo (šeima) gali prašyti atidėti socialinio būsto nuomos siūlymą ir vykdyti šio proceso kontrolę. Taip pat imtis priemonių įvertinti jau esamų patenkintų prašymų dėl socialinio būsto nuomos siūlymo atidėjimo nagrinėjimo praktiką.
2.6. Savivaldybėms svarstyti galimybę teisiniame reglamentavime įtvirtinti nuostatas dėl terminuotų savivaldybės ir socialinio būsto nuomos sutarčių sudarymo, jų pratęsimo ir nutraukimo.
2.7. Lietuvos Respublikos socialinės apsaugos ir darbo ministerijai svarstyti galimybę dėl teisinio reglamentavimo tobulinimo, kad nacionaliniame teisiniame reglamentavime būtų aiškiai įtvirtintos nuostatos dėl prašymo atidėti socialinio būsto siūlymą nagrinėjimo.
2.8. Lietuvos Respublikos socialinės apsaugos ir darbo ministerijai – svarstyti SPIS programos tobulinimo ir asmenų (šeimų) socialinio būsto atrankos automatizavimo galimybes.
3. Siekdami, kad savivaldybių būsto, nuomojamo tarnybinio būsto nuomos sąlygomis, veiklos organizavimas būtų efektyvesnis ir skaidresnis, siūlome:
3.1. Savivaldybėms peržiūrėti tarnybinių būstų nuomos teisinį reglamentavimą, nustatyti kriterijus, kuriems esant gali būti suteikiamas tarnybinis būstas, taip pat, esant ilgalaikiams nuomos (panaudos) teisiniams santykiams, vykdyti nuomos sutačių kontrolę dėl būsto nuomos būtinumo poreikio.
3.2. Raseinių rajono savivaldybei teisiniame reguliavime suderinti neaiškias ir dviprasmiškas nuostatas dėl tarnybinio būsto skyrimo procedūros ir sprendimą priimančio subjekto, taip pat suvienodinti tarnybinių būstų nuomos sutarčių sudarymo tvarką, kad visais atvejais būtų laikomasi vienodų ir aiškių tarnybinių būstų nuomos sutarčių sudarymo / tęsimo sąlygų.
3.3. Raseinių rajono savivaldybei imtis aktyvesnių priemonių, kreiptis į Lietuvos Respublikos socialinės apsaugos ir darbo ministeriją dėl tremtiniams skirtų būstų statuso pakeitimo, kad laisvi ir tinkantys gyventi savivaldybės būstai būtų panaudoti socialinio būsto nuomos laukiančių asmenų (šeimų) poreikiams tenkinti.
4. Siekdami, kad savivaldybių būsto ir socialinio būsto būklės gerinimo (remonto) darbų veiklos organizavimas būtų efektyvesnis ir skaidresnis, siūlome:
4.1. Savivaldybėms aiškiai reglamentuoti socialinio būsto būklės gerinimo (remonto) darbų organizavimo tvarką, nustatyti asmenų prašymų nagrinėjimo ir dokumentavimo tvarką, taip pat kriterijus pagal kuriuos būtų vertinamas socialinio būsto būklės gerinimo (remonto) darbų organizavimo procesas.
4.2. Savivaldybėms kaupti su socialinio būsto būkle susijusią informaciją, taip pat siekiant efektyviau naudoti savivaldybių biudžeto lėšas, atlikti detalesnę būtinų remonto darbų analizę, proporcingai ir nuosekliai planuoti darbų organizavimą, kad būstai nebūtų nugyvenami, dėl ko vėliau bus būtina investuoti į jų remontą;
4.3. Raseinių rajono savivaldybei svarstyti galimybę socialinio būsto būklės gerinimo (remonto) darbų viešuosius pirkimus vykdyti tiesiogiai ir užtikrinti šių lėšų panaudojimo kontrolę.

